Ibizo LikaNkulunkulu elithi Jehova—Liyangcweliswa njalo Liyaphakanyiswa NguMbuso Wakhe | UMbuso KaNkulunkulu\nAbantu bakaNkulunkulu baliqakathekisa ngendlela efaneleyo ibizo elingcwele\n1, 2. I-New World Translation iliphakamisa njani ibizo likaNkulunkulu?\nIQEMBU elincane labafowethu abagcotshiweyo elaliseBhetheli yaseBrooklyn, eNew York, laqalisa ukwenza umsebenzi omkhulu ngoLwesibili mhlaka 2 December, 1947. Kwakungumsebenzi onzima sibili kodwa kabazange babeke amajogwe phansi kwaze kwaphela iminyaka engu-12. Lafika elingaliyo, kungeSonto mhlaka 13 March, 1960, bawuqeda umsebenzi wabo wokuhumutsha iBhayibhili elitsha. Ngemva kwezinyanga ezintathu ngoJune 18, 1960, uMfowethu uNathan Knorr wethula iBhayibhili elipheleleyo i-New World Translation of the Holy Scriptures emhlanganweni owawuseManchester, e-England. Abantu ababesemhlanganweni lo bathaba babamanzi te. Isikhulumi sayichaza kuhle indlela bonke abantu ababezizwa ngayo lelolanga sisithi: ‘Lamuhla lilanga laboFakazi bakaJehova lokuthokoza emhlabeni wonke!’ Okunye okwakumangalisa ngeBhayibhili leli okwenza abantu bathokoza kangaka yikuthi lalisebenzisa ibizo likaNkulunkulu kanengi.\nI-New World Translation of the Christian Greek Scriptures yethulwa ngo-1950 eMhlanganweni owawulesihloko esithi “Theocracy’s Increase” (Kwesenxele: EYankee Stadium, eNew York City; kwesokudla: EGhana)\n2 AmaBhayibhili amanengi kawalalo ibizo likaNkulunkulu. Kodwa izinceku zikaJehova ezigcotshiweyo zalwisana laleliqhinga likaSathane lokuthi ibizo likaNkulunkulu lingaphindi laziwe. Isethulo se-New World Translation eyethulwa ngalelolanga sasisithi: “Okuqakatheke kakhulu ngeBhayibhili leli yikuthi libuyisele ibizo elingcwele endaweni yalo efaneleyo.” Lokhu kuliqiniso sibili ngoba ibizo likaNkulunkulu elithi Jehova litholakala ku-New World Translation izikhathi ezedlula 7 000. Kalikho elinye iBhayibhili eliphakamise ibizo likaJehova, uBaba wethu osezulwini njengaleli!\n3. (a) Kuyini abafowethu abakuzwisisayo mayelana lencazelo yebizo likaNkulunkulu? (b) Kumele simzwisise njani u-Eksodusi 3:13, 14? (Khangela ibhokisi elithi “ Ibizo LikaNkulunkulu Litshoni?”)\n3 Ekuqaliseni, aBafundi beBhayibhili babecabanga ukuthi ibizo likaNkulunkulu litsho ukuthi “Nginguye enginguye.” (Eks. 3:14) Yikho-ke i-The Watch Tower kaJanuary 1, 1926, yathi: ‘Ibizo elithi Jehova limela Lowo owayevele ekhona, ongelasiqalo futhi ongelasiphetho.’ Kodwa ngesikhathi abahumutshi be-New World Translation beqalisa umsebenzi wabo, uJehova wayesesize abantu bakhe ukuthi bazwisise ukuthi ibizo lakhe kalitsho ukuthi wayevele ekhona nje kuphela, kodwa okuqakatheke kakhulu, litsho ukuthi unguNkulunkulu olenjongo njalo oyenza ukuthi igcwaliseke. Bafunda ukuthi ibizo likaJehova litsho ukuthi “Wenza Ukuthi Kube Khona.” Nguye owenza ukuthi izulu lomhlaba, abantu kanye lezingilosi kube khona, njalo uyaqhubeka esenza ukuthi intando yakhe lenjongo yakhe kugcwaliseke. Kodwa kungani kuqakatheke kangaka ukuthi ibizo likaNkulunkulu liphakanyiswe, njalo thina singaliphakamisa njani?\nIbizo LikaNkulunkulu Lizangcweliswa Njani?\n4, 5. (a) Kuyini esikucelayo nxa sithandaza sisithi: “Malihlonitshwe ibizo lakho”? (b) UNkulunkulu uzalingcwelisa njani futhi nini ibizo lakhe?\n4 UJehova ufuna ukuthi ibizo lakhe lidunyiswe. Phela injongo yakhe enkulu ngeyokwenza ukuthi ibizo lakhe libe ngcwele, njengoba nje isicelo sokuqala somthandazo kaJesu oyisibonelo sisithi: “Malihlonitshwe ibizo lakho.” (Mat. 6:9) Nxa sisenza isicelo lesi, kuyini esiyabe sikuthandazela?\n5 Safunda eSahlukweni 1 sebhuku leli ukuthi isicelo esithi “Malihlonitshwe ibizo lakho,” ngesinye sezicelo ezintathu ezisemthandazweni kaJesu eziphathelane lenjongo kaJehova. Ezimbili zakhona ngezithi: “UMbuso wakho kawuze, intando yakho yenziwe.” (Mat. 6:10) Yikho-ke, sicela ukuthi uJehova enze ibizo lakhe libengcwele, njengoba nje sicela ukuthi enze uMbuso wakhe uze lokuthi intando yakhe yenziwe. Ngamanye amazwi, siyabe sicela ukuthi uJehova enze okuthile ukuze ahlambulule ibizo lakhe ebelilokhu lingcoliswa kusukela abantu bahlamuka e-Edeni. UJehova uzawuphendula njani umthandazo onjalo? Uthi: “Ngizabonakalisa ubungcwele bebizo elikhulu, eselingcolisiwe phakathi kwezizwe.” (Hez. 36:23; 38:23) Lapho uJehova esusa ububi nge-Amagedoni, uzangcwelisa ibizo lakhe phambi kwendalo yonke.\n6. Singalingcwelisa njani ibizo likaNkulunkulu?\n6 UJehova ubezivumela izinceku zakhe ukuthi lazo zingcwelise ibizo lakhe kusukela endulo. Liqiniso ukuthi ngeke senze ibizo likaNkulunkulu libe ngcwele ukwedlula lokho eliyikho. Lona ngokwalo lingcwele ngokupheleleyo. Pho-ke singalingcwelisa njani? U-Isaya uthi: “UJehova uSomandla nguye okumele limazi engongcwele.” UJehova ngokwakhe wakhuluma ngabantu bakhe wathi: ‘Bazakwenza ibizo lami libe ngcwele, njalo bazamesaba uNkulunkulu ka-Israyeli.’ (Isaya. 8:13; 29:23) Ngakho-ke singcwelisa ibizo likaNkulunkulu ngokulazi ukuthi liphakeme futhi lehlukene lamanye wonke amabizo, ngokuhlonipha lokho elikumelayo, langokusiza abanye ukuba balazi ukuthi lingcwele. Kanti njalo indlela enkulu esitshengisa ngayo ukuthi siyalesaba njalo siyalihlonipha kakhulu ibizo likaNkulunkulu, yikwamukela uJehova njengoMbusi wethu lokumlalela ngenhliziyo yonke.—Zaga. 3:1; Isam. 4:11.\nBalungiselelwa Ukuphatha Lokuphakamisa Ibizo LikaNkulunkulu\n7, 8. (a) Kungani kwathatha isikhathi eside ukuthi abantu bakaNkulunkulu babizwe ngebizo lakhe? (b) Kuyini esesizakuhlola?\n7 Izinceku zikaNkulunkulu ezikhathini zalamuhla bezilokhu zisebenzisa ibizo likaNkulunkulu emabhukwini azo kusukela ngabo-1870. Ngokwesibonelo, ibizo elithi Jehova labhalwa ku-The Watch Tower ka-August 1879 kanye lasesihlabelelweni okwakuthiwa yi-Songs of the Bride esadindwa ngomnyaka lo. Lanxa kunjalo, kukhanya angathi uJehova engakavumeli ukuthi abantu bakhe bazibize ngebizo lakhe obala, waqala waqiniseka ukuthi babesifanele sibili lesisibusiso esikhulu. UJehova wabasiza njani aBafundi beBhayibhili bokuqala ukuthi balungele ukubizwa ngebizo lakhe?\n8 Nxa sikhangela ekucineni kweminyaka yabo-1800 kusiya ekuqaliseni kwabo-1900, sibona indlela uJehova akhanyisela ngayo abantu bakhe izinto eziqakathekileyo eziphathelane lebizo lakhe. Ake sihlole ezintathu zakhona.\n9, 10. (a) Kungani iWatch Tower yayihlala ikhuluma ngoJesu? (b) Yiluphi untshintsho olwaba khona kusukela ngo-1919, futhi kwahamba njani ngemva kwalokho? (Khangela lebhokisi elithi “ Indlela iNqabayokulinda Eliphakamise Ngayo Ibizo LikaNkulunkulu.”)\n9 Okokuqala, izinceku zikaJehova zaqalisa ukuzwisisa kuhle ukuthi ibizo likaNkulunkulu laliqakatheke kanganani. ABafundi beBhayibhili bokuqala ababethembekile babecabanga ukuthi imfundiso yeBhayibhili eqakatheke ukwedlula zonke ngeyomhlatshelo kaJesu. Yikho okwenza ukuthi i-The Watch Tower ihlale ikhuluma ngoJesu izikhathi ezinengi. Ngokwesibonelo, yathi iqalisa ukubhalwa ngo-1879, ibizo likaJesu laqanjwa kanengi kulelikaJehova ngezikhathi ezilitshumi. INqabayokulinda kaMarch 15, 1976 yathi aBafundi beBhayibhili bokuqala ‘babemqakathekise bedlulisa’ uJesu. Kodwa ngokuya kwesikhathi, uJehova wabasiza bayizwisisa indlela iBhayibhili eliqakathekisa ngayo ibizo lakhe. Basebesenzani? INqabayokulinda le iqhubeka isithi kusukela ikakhulu ngo-1919, “baqalisa ukuqakathekisa kakhulu uYise kaMesiya osezulwini, uJehova.” Yikho-ke kusukela ngo-1920 kusiya ku-1929, ibizo likaNkulunkulu labhalwa izikhathi ezedlula 6 500 ku-The Watch Tower!\n10 Abafowethu batshengisa ukuthi ibizo elithi Jehova bayalithanda lapho beqalisa ukuliqakathekisa ngendlela efaneleyo. Baqalisa ‘ukuphakamisa ibizo [‘likaJehova,’ NW ]’ njengoMosi wasendulo. (Dute. 32:3; Hubo. 34:3) UJehova laye wananzelela ukuthi bayalithanda ibizo lakhe, wasebabusisa njengoba wayethembisile eMibhalweni.—Hubo. 119:132; Heb. 6:10.\n11, 12. (a) Yiluphi untshintsho olwabakhona kulokho okwakubhalwa emabhukwini ethu kusukela ngo-1919? (b) UJehova wenza ukuthi izinceku zakhe zinanzeleleni, futhi ngani?\n11 Okwesibili, amaKhristu eqiniso aqalisa ukuwuzwisisa kuhle umsebenzi ayewuphiwe nguNkulunkulu. Kusanda nje ukwedlula u-1919, abafowethu abagcotshiweyo ababekhokhela baqondiswa ngumoya ongcwele ukuthi bahlolisise isiphrofetho sika-Isaya. Ngemva kwalokho, okwakubhalwa emabhukwini ethu lakho kwantshintsha. Kungani untshintsho lolu lwaba ‘yikudla ngesikhathi esifaneleyo’?—Mat. 24:45.\n12 Amazwi ka-Isaya athi: “ ‘Lina lingofakazi bami,’ kutsho uJehova, ‘lenceku yami engiyikhethileyo’ ” ayengakaze ahluzwe ku-The Watch Tower u-1919 engakafiki. (Bala u-Isaya 43:10-12.) Kodwa kwathi kusanda kwedlula u-1919, amabhuku ethu aqalisa ukuhlolisisa amavesi la, ekhuthaza bonke abagcotshiweyo ukuthi benze umsebenzi ababewuphiwe nguJehova. Umsebenzi lo wawungowokufakaza ngaye. Kusukela ngo-1925 kusiya ku-1931, amamagazini e-The Watch Tower angu-57 akhuluma ngo-Isaya isahluko 43, futhi ngayinye yawo yayichasisa ukuthi amazwi ka-Isaya ayesitshoni kumaKhristu eqiniso. Kuyakhanya ukuthi ngalesisikhathi uJehova wayesesenza ukuthi izinceku zakhe zinanzelele ukuthi kwakulomsebenzi okwakumele ziwenze. Wazilimukisa ngomsebenzi lo ukuze ‘ziqale zihlolwe.’ (1 Tim. 3:10) ABafundi beBhayibhili kwakumele baqale batshengise uJehova ngemisebenzi yabo ukuthi babengofakazi bakhe sibili, engakabavumeli ukuthi babizwe ngebizo lakhe.—Luk. 24:47, 48.\nIBIZO elithi Jehova livela ebaleni lesiHebheru elitsho ukuthi “kube khona.” Ngakho-ke ubufakazi obunengi butshengisa ukuthi ibizo likaNkulunkulu litsho ukuthi “Wenza Ukuthi Kube Khona.” Ibizo leli liyamfanela uJehova ngenxa yokuthi unguMdali. Nguye owenza ukuthi abantu, izingilosi kanye lendawo yonke kube khona, njalo uyaqhubeka esenza ukuthi intando yakhe kanye lenjongo yakhe kugcwaliseke.\nManje kumele siyizwisise njani impendulo uJehova ayinika uMosi eku-Eksodusi 3:13, 14? UMosi wabuza wathi: “Aluba ngifika kwabako-Israyeli ngithi kubo, ‘UNkulunkulu waboyihlo ungithumile kini,’ babe sebengibuza besithi, ‘Ungubani ibizo lakhe?’ ngizakuthini kubo?” UJehova waphendula wathi: “Nginguye Enginguye.” NgesiHebheru sakudala, umutsho lo ungahunyutshwa ngokuthi “Ngizakuba Yilokho Engikhetha Ukuba Yikho.”\nKumele sinanzelele ukuthi uMosi wayengaceli uJehova ukuthi amtshele ibizo lakhe. UMosi labako-Israyeli babevele belazi kuhle ibizo likaNkulunkulu. UMosi wayefuna ukuthi uJehova aveze okuthile okwakuzamqinisa ukholo, okwakuzatshengisa ukuthi unguNkulunkulu onjani kuphinde kuhambelane lalokho okutshiwo libizo lakhe. Yikho-ke, nxa uJehova wayephendula esithi, “Ngizakuba Yilokho Engikhetha Ukuba Yikho,” wayeveza okuthile okuthokozisayo ngaye ukuthi, Kusimo sinye ngasinye, uba yiloba yini edingekayo ukuze agcwalise injongo yakhe. Ngokwesibonelo, uJehova waba nguMkhululi, nguMnikimthetho, nguMondli kanye lokunye okunengi kuMosi lakuma-Israyeli. Ngakho-ke, uJehova uyakhetha ukuba yilokho okudingekayo ukuze agcwalise lokho akuthembisa abantu bakhe. Kodwa lokhu okutshiwo libizo likaJehova akucini kulokho akhetha ukuba yikho kuphela. Kugoqela lalokho enza ukuthi indalo ibe yikho ukuze injongo yakhe igcwaliseke. *\n^ indima 60 Khangela isengezo A4 ku-revised New World Translation, kumbe “Ibhukwana Elisincedisa Ukufunda ILizwi LikaNkulunkulu,” Ingxenye 1.\nINDLELA INQABAYOKULINDA ELIPHAKAMISE NGAYO IBIZO LIKANKULUNKULU\nKusukela iNqabayokulinda iqalisa ukubhalwa, ikhasi layo elingaphandle belilokhu lithuthukiswa ukuze ibizo elithi Jehova liqakathekiswe kakhudlwana. Khangela ukuthi ikhasi elingaphandle lemagazini le lintshintshe njani.\nI-Zion’s Watch Tower kaJuly 1879\nImagazini le yasebenzisa ibizo likaNkulunkulu kusukela iqalisa ukubhalwa. Eyaba ngeyesibili ukubhalwa yathi: “Sikholwa ukuthi ‘iZion’s Watch Tower’ isekelwa nguJEHOVA.”\nINqabayokulinda ka-October 15, 1931\nIbizo elithi Jehova kanye lombhalo ka-Isaya 43:12 kwaqalisa ukubhalwa ekhasini elingaphandle.\nINqabayokulinda kaJanuary 1, 1939\nIbizo elithi Jehova laselibhalwa ezindaweni ezimbili ekhasini elingaphandle, kanye lo-Isaya 43:12 loHezekheli 35:15.\nINqabayokulinda kaMarch 1, 1939\nIbizo elithi Jehova laselibhalwa ezindaweni ezintathu ekhasini elingaphandle, isihloko semagazini le santshintsha saba yi-Nqabayokulinda Ebika NgoMbuso KaJehova.\nKanti njalo sekuzaphela iminyaka yabo-1920, kwadlula iminyaka engu-20 indima yokuqala yesihloko sokuqala se-Nqabayokulinda ngayinye ilokhu isiba lebizo elithi “Jehova”. Lokhu kuyisikhumbuzo esihle kakhulu sokuthi abantu bakaNkulunkulu kumele badumise ibizo lakhe!\n13. ILizwi likaNkulunkulu liyiveza njani indaba eqakatheke kulazo zonke?\n13 Okwesithathu, abantu bakaJehova baqalisa ukuzwisisa ukuthi ukungcwelisa ibizo likaNkulunkulu kuqakatheke kakhulu. Eminyakeni yabo-1920, bazwisisa ukuthi indaba eqakatheke kulazo zonke ngeyokuthi ibizo likaNkulunkulu kumele lingcweliswe. ILizwi likaNkulunkulu liliveza njani iqiniso eliqakatheke kangaka? Ake sikhangele izibonelo ezimbili. Yisiphi isizatho esikhulu esenza uJehova wakhulula ama-Israyeli eGibhithe? UJehova wathi: ‘Ngayonale injongo yokuthi ibizo lami lifakazwe kuwo wonke umhlaba.’ (Eks. 9:16) Futhi kungani uJehova waba lesihawu kuma-Israyeli ngesikhathi emhlamukela? Lalapha uJehova wathi: “Kodwa ngenxa yebizo lami ngenza okwakuzalivikela ekungcolisweni phambi kwezizwe.” (Hez. 20:8-10) ABafundi beBhayibhili bafundani ezindabeni lezi kanye lakwezinye eziseBhayibhilini?\n14. (a) Kuyini abantu bakaNkulunkulu abakuzwisisayo sekuzafika iminyaka yabo-1930? (b) ABafundi beBhayibhili bazizwa njani ngomsebenzi wokutshumayela ngemva kokuzwisisa kuhle udaba lolu? (Khangela lebhokisi elithi “ Isizatho Esilamandla Sokutshumayela.”)\n14 Sekuzafika u-1930, abantu bakaNkulunkulu bazwisisa ukuqakatheka kwamazwi ka-Isaya ayeseleminyaka engaba ngu-2 700 ewakhulumile. Wakhuluma ngoJehova wathi: “Wena wabakhokhela kanjalo abantu bakho ukuze uzenzele ibizo elilodumo.” (Isaya. 63:14) ABafundi beBhayibhili bakuzwisisa ukuthi okwakuqakatheke kakhulu yikungcweliswa kwebizo likaNkulunkulu, hatshi ukusindiswa kwabo. (Isaya. 37:20; Hez. 38:23) Ngo-1929, ibhuku elalibizwa ngokuthi Prophecy lakufingqa lokhu ngamazwi athi: “Indaba yebizo likaJehova iqakatheke kulazo zonke endalweni yonke.” Ukuzwisisa kuhle loludaba kwangezelela intshiseko yezinceku zikaNkulunkulu yokufakaza ngaye lokuhlambulula ibizo lakhe.\n15. (a) Kuyini abafowethu abasebekuzwisisa ngabo-1930? (b) Kwasekuyisikhathi sani?\n15 Ekuqaliseni kwabo-1930, abafowethu basebekuzwisisa kuhle ukuqakatheka kwebizo likaNkulunkulu, usubacacela umsebenzi ababewuphiwe nguNkulunkulu njalo sebekuzwisisa ngcono ukuthi kuqakatheke kangakanani ukuthi ibizo likaNkulunkulu lingcweliswe. Sasesifikile isikhathi sokuthi uJehova abusise izinceku zakhe ngokuzivumela ukuthi zibizwe ngebizo lakhe obala. Ake sihlole ezinye izenzakalo zasendulo ukuze sibone ukuthi lokhu kwenzakala njani.\nISIZATHO ESILAMANDLA SOKUTSHUMAYELA\nABAFUNDI BEBHAYIBHILI bawenza njani umsebenzi wokutshumayela ngemva kokuzwisisa kuhle indaba ephathelane lokungcweliswa kwebizo likaNkulunkulu? Ngo-1930, iNqabayokulinda yathi: “Nxa iqiniso leli [eliphathelane lokungcweliswa kwebizo likaNkulunkulu] selingene lathophela engqondweni yomKhristu, uyaqalisa ukunanzelela ukuthi kuyisibusiso esikhulu kakhulu ukufakaza ngelizwi kanye lebizo likaJehova uNkulunkulu.” Kuyakhanya ukuthi isizatho esilamandla esenza ukuthi abafowethu labodadewethu batshumayele yikuthi babekuzwisisa ukuthi ukwenza ibizo likaNkulunkulu libengcwele kuyindaba eqakatheke kulazo zonke. (Hubo. 8:1) UHelen Borchert uyisibonelo esihle. Waqalisa ukuphayona ngo-April 1, 1930 njalo waqhubeka enguFakazi othembekileyo waze waqeda inkonzo yakhe yasemhlabeni ngoJuly 2003 eleminyaka engu-96. Kuyini okwamenza waqhubeka etshumayela iminyaka yonke leyi? Ngemva kweminyaka eqalise ukuphayona wathi: ‘Kusukela ngelanga engaqalisa ngalo ukuphayona, isifiso sami esikhulu kulazo zonke besiyikuthi ngihlambulule ibizo kanye leLizwi likaJehova uNkulunkulu obekulokhu kunyundelwa.’ Lalamuhla, ukungcwelisa ibizo likaNkulunkulu lokhu kuyisizatho esilamandla sokuthi sitshumayele.\nUJehova Ukhetha “Abantu Ukuba Babe Ngabakhe”\n16. (a) Yiphi indlela enkulu uJehova aphakamisa ngayo ibizo lakhe? (b) Ngobani abaqalisa bengabantu bakaNkulunkulu endulo?\n16 Indlela enkulu uJehova aphakamisa ngayo ibizo lakhe yikukhetha abantu emhlabeni ababizwa ngebizo lakhe. Isizwe sako-Israyeli saba ngabantu bakaJehova kusukela ngo-1513 B.C.E. (Isaya. 43:12) Kodwa isizwe lesi sehluleka ukugcina isivumelwano esasisenze loNkulunkulu, okwabangela ukuthi ubuhlobo baso laye buphele ngo-33 C.E. Ngemva kwalokho, akuthathanga sikhathi ukuthi uJehova ‘atshengise ukunakekela kwakhe abeZizwe ngokukhetha phakathi kwabo abantu ukuba babe ngabakhe kumbe babizwe ngebizo lakhe.’ (ImiSeb. 15:14) Abantu laba ababesanda kukhethwa babizwa ngokuthi ‘ngu-Israyeli kaNkulunkulu,’ obunjwa ngabalandeli bakaKhristu abagcotshiweyo abaphuma ezizweni ezitshiyeneyo.—Gal. 6:16.\n17. Yiliphi icebo likaSathane elaphumelelayo?\n17 Ngabo-44 C.E., abafundi bakaKhristu baqondiswa nguNkulunkulu ukuthi ‘babizwe ngokuthi ngamaKhristu.’ (ImiSeb. 11:26) Ibizo leli laqalisa libehlukanisa lezinye izinkolo ngoba lalisitsho amaKhristu eqiniso kuphela. (1 Phet. 4:16) Kodwa njengoba uJesu wayetshilo emzekelisweni wakhe wengqoloyi lokhula, icebo likaSathane lokwenza ukuthi amaKhristu amanga lawo abizwe ngokuthi ngamaKhristu laphumelela. Ngenxa yalokho, kwathatha iminyaka eminengi ukuthi umehluko phakathi kwamaKhristu eqiniso lawamanga ukhanye kuhle. Kodwa umehluko lo waqalisa ukukhanya ‘ngesikhathi sokuvuna’ esaqalisa ngo-1914. Lokhu kwabangelwa yikuthi izingilosi zaqalisa ukwehlukanisa amaKhristu eqiniso lawamanga.—Mat. 13:30, 39-41.\n18. Kuyini okwanceda abafowethu ukuthi babone ukuthi kwasekumele babe lebizo elitsha?\n18 UJehova wasiza abantu bakhe ukuthi bawuzwisise umsebenzi ayebanike wona ngemva kokubekwa kwenceku ethembekileyo ngo-1919. Akuzange kuthathe isikhathi ukuthi bananzelele ukuthi ukutshumayela endlini ngendlu kwakubehlukanisa lamaKhristu amanga. Sebekunanzelele lokhu, bahle bakubona lokuthi ibizo elithi “ABafundi beBhayibhili” lalingabehlukanisi kangako lezinye izinkolo. Lanxa ukufunda iBhayibhili kwakuqakatheke kakhulu kubo, ukufakaza ngoNkulunkulu, ukudumisa kanye lokuphakamisa ibizo lakhe, lakho kwakuqakatheke kakhulu. Ngakho-ke, yiliphi ibizo elalizafanela umsebenzi ababewenza? Umbuzo lo waphendulwa ngo-1931.\nUhlelo lomhlangano, ngo-1931\n19, 20. (a) Yiliphi ilizwi lesinqumo elethulwa emhlanganweni othile ngo-1931? (b) Abafowethu benzani besizwa ukuthi basebelebizo elitsha?\n19 ABafundi beBhayibhili abangaba ngu-15 000 bafika eColumbus, e-Ohio, e-U.S.A. ngoJuly 1931, belande umhlangano. Bamangala bebona uhlelo lomhlangano lulamabala amabili amakhulu ekhasini eliphandle, u-J lo-W. Abanengi bazama ukuqagela ukuthi ayemeleni amabala la. Abanye babesithi atsho ukuthi ‘Just Watch’; abanye besithi, ‘Just Wait.’ Kwathi ngeSonto, ngoJuly 26, uMfowethu uJoseph Rutherford wethula ilizwi lesinqumo elalilamazwi la alamandla: “Sifisa ukwaziwa lokubizwa ngebizo elithi, oFakazi bakaJehova.” Abantu bonke ababesemhlanganweni bahle bazwisisa ukuthi amabala amabili ababezibuza ngawo ayemeleni. Ayemele ukuthi Jehovah’s Witnesses (oFakazi bakaJehova), ibizo elalithethwe eMbhalweni ka-Isaya 43:10.\n20 Inkundla yonke yahlokoma ngenjabulo enkulu isizwa isinqumo lesi, njalo yaqakeza okwesikhathi eside. Umsindo wentokozo owawuseColumbus wezwakala lakwamanye amazwe kulabo ababelalele ngamarediyo! U-Ernest loNaomi Barber ababese-Australia bathi: “Abafowethu ababeseMolbourne bathi besizwa inhlokomo ye-America labo bahle bathi lothu, baqakeza okwesikhathi eside. Kasisoze safa sakukhohlwa okwenzakalayo!” *\nIbizo LikaNkulunkulu Liyaphakanyiswa Emhlabeni Wonke\n21. Izinceku zikaNkulunkulu zatshumayela njani sezithole ibizo elitsha?\n21 Izinceku zikaNkulunkulu zengezelela umdlandla wokutshumayela ngemva kokuthola ibizo elivela eMbhalweni elithi oFakazi bakaJehova. U-Edward Grimes lomkakhe uJessie abangamaphayona e-United States, ababekhona emhlanganweni eColumbus ngo-1931 bathi: “Sasuka ngekhaya singaBafundi beBhayibhili, kodwa saphenduka sesingoFakazi bakaJehova. Sathokoza kakhulu ukuthi sasesilebizo elalisisiza ukuthi sikhazimulise ibizo likaNkulunkulu wethu.” Ngemva komhlangano, abanye oFakazi bahle basebenzisa indlela entsha yokulikhazimulisa. Babezethula ebantwini ngokubaqhubela ikhadi elalibhalwe ukuthi: “Ngingufakazi kaJEHOVA otshumayela ngoMbuso kaJEHOVA uNkulunkulu wethu.” Kuyakhanya sibili ukuthi abantu bakaNkulunkulu babezigqaja ngokubizwa ngebizo lakhe, njalo basebezimisele ukumemezela ukuqakatheka kwalo indawo yonke.—Isaya. 12:4.\n“Sasuka ngekhaya singaBafundi beBhayibhili, kodwa saphenduka sesingoFakazi bakaJehova”\n22. Kuyini okutshengisa ukuthi abantu bakaJehova behlukene lezinye izinkolo?\n22 Sekuleminyaka eminengi uJehova waqondisa abagcotshiweyo ukuthi bamukele ibizo labo elibehlukanisa lezinye izinkolo. Kusukela ngo-1931, uSathane wenelisile yini ukwenza ukuthi abantu bakaNkulunkulu bangaziwa? Uphumelele yini ukwenza ukuthi abantu bangawuboni umehluko phakathi kwethu lezinye izinkolo? Ngitsho sibili! Khathesi sekuzikhanyela bha ukuthi yithi sodwa esifakazela uNkulunkulu. (Bala uMikha 4:5 loMalaki 3:18.) Sesisaziwa kakhulu ngebizo likaNkulunkulu okokuthi loba ngubani olisebenzisa ekhululekile kuhle kuthiwe unguFakazi bakaJehova. Ukukhonza uJehova kweqiniso akusithwanga yizinkolo zamanga ezinjengezintaba, kodwa ‘kuphakanyiswe phezu kwazo zonke intaba.’ (Isaya. 2:2, The Holy Bible in Ndebele) Liqiniso sibili, ibizo likaJehova elingcwele kanye lokumkhonza sekuphakeme kakhulu lamuhla.\n23. IHubo 121:5 liveza liphi iqiniso eliqakathekileyo ngoJehova elisiqinisa kakhulu?\n23 Kuyasiqinisa ukwazi ukuthi uJehova uzasivikela lapho uSathane esihlasela khathesi kanye lasesikhathini esizayo! (Hubo. 121:5) Silesizatho esihle sokuzizwa njengomhubi owabhala wathi: “Sibusisekile isizwe uNkulunkulu waso onguJehova, abantu abakhethayo baba yilifa lakhe.”—Hubo. 33:12.\n^ indima 20 Khangela iSahluko 7, emakhasini 72-74 ukuze uthole okunengi mayelana lokuthi amarediyo asetshenziswa njani.\nKuyini uMbuso osukufezile mayelana lebizo likaNkulunkulu?\nKuyini okwenzayo ukuze ungcwelise ibizo likaNkulunkulu?\nKuyini okukwenza uzigqaje ngokubizwa ngebizo likaNkulunkulu njalo uzizwe ulelukuluku lokutshela abanye ngokuqakatheka kwalo?\nKungani iBhayibhili lihambelanisa ubungcwele lobuhle?


BALA KU Afrikaans Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Jula Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mingrelian Mongolian Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Tsonga Turkish Turkmen Tuvaluan Twi Tzotzil Ukrainian Ulimi lwezandla lwase-India Urdu Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\n“SIFAZANA.” UJesu wayebabiza njalo abesifazana kwezinye izikhathi nxa ekhululma labo. Ngokwesibonelo ngesikhathi eselapha owesifazana othile owayegogekile okweminyaka engu-18, wathi: “Mama, [“Sifazana,” NW] usukhululwe ekugogekeni kwakho.” (Luk. 13:10-13) Wayembiza njalo lonina futhi ibala leli lalitshengisa inhlonipho ngalesosikhathi. (Joh. 19:26; 20:13, NW) Kodwa kulelinye ibala elalitshengisa inhlonipho ukwedlula leli.\nIBhayibhili lisebenzisa elinye ibala elitshengisa umusa lozwelo nxa likhuluma ngabesifazana abathile. UJesu walisebenzisa ibala leli ngesikhathi ekhuluma lowesifazana owayesehlutshwe yikopha okweminyaka engu-12. Indlela owesifazana lo alanda ngayo uJesu yayingavunyelwa eMthethweni kaMosi ngoba wayengcolile. UMthetho wawukwenza kucace ukuthi umuntu olomkhuhlane lo kwakungamelanga abe phakathi kwabantu. (Levi. 15:19-27) Kodwa wayeseswele ukuthi enzeni, phela “wayesehlupheke kakhulu loba wayebhadalazwa ngabelaphi, njalo esechithe konke ayelakho, kodwa ekubeni abe ngcono kwakusiya phambili.”—Mak. 5:25, 26.\nOwesifazana lo wathubela phakathi kwexuku labantu wafika ngemva kukaJesu wathinta umphetho wengubo yakhe. Masinyane ukopha kwahle kwaphela! Wayecabanga ukuthi wenza konke lokhu kungelamuntu ombonayo, kodwa uJesu wabuza wathi: “Ngubani ongithintileyo?” (Luk. 8:45-47) Esizwa lokhu lwamtshaya lwameqa uvalo wasezilahla ezinyaweni zikaJesu “wahle wafakaza iqiniso.”—Mak. 5:33.\nUkuze aqede ukwesaba lokho uJesu wakhuluma laye ngomusa wathi: “Mana isibindi, ndodakazi.” (Mat. 9:22) Izifundiswa zeBhayibhili zithi ibala lesiHebheru lelesiGiriki elihunyutshwe ngokuthi “ndodakazi” lalisetshenziswa nxa umuntu etshengisa umusa kanye lozwelo kothile. UJesu wamduduza wathi: “Ukholo lwakho lukusilisile. Hamba ngokuthula ukhululeke ekuhluphekeni kwakho.”—Mak. 5:34.\n“Ndodakazi.” UBhowazi indoda eyayiyisinothi ko-Israyeli yambiza ngaleyondlela uRuthe umMowabi. URuthe laye wayesesaba ngoba wayesensimini yendoda ayengayazi edobha ibhali eyayisala ngesikhathi kuvunwa. UBhowazi wathi kuye: “Lalela lapha-ke ndodakazi yami.” Ngemva kwalokho wamkhuthaza ukuthi aqhubeke edobha emasimini akhe. Esizwa lokhu uRuthe wathi mbo phansi ngobuso wasembuza ukuthi kungani emtshengise umusa yena engowezizweni. UBhowazi wamphendula ngamazwi aduduzayo wathi: “Sengitsheliwe ngakho konke owakwenzela unyokozala [uNawomi umfelokazi] . . . Sengathi uJehova angakupha umvuzo ngalokho okwenzileyo.”—Ruthe. 2:8-12.\nAbadala bebandla kumele balingisele isibonelo esihle sikaJesu lesikaBhowazi. Ngokwesibonelo kungadingakala ukuthi abadala ababili baxoxe lodade odinga ukukhuthazwa ngeMibhalo. Bengakaqali ingxoxo yabo bayakhuleka kuJehova besebemlalelisisa udadewethu njengoba elandisa indaba yakhe. Ngemva kwalokho bayamduduza besebenzisa iLizwi likaNkulunkulu.—Rom. 15:4.


Hos 12 | Ndebele | STEP | UEfrayimi uhamba lomoya, alandele umoya wempumalanga usuku lonke; bayandisa amanga lesihluku, benze isivumelwano leAsiriya, base amafutha eGibhithe.\nUkungathembeki kukaIsrayeli loJuda\n1 UEfrayimi uhamba lomoya, alandele umoya wempumalanga usuku lonke; bayandisa amanga lesihluku, benze isivumelwano leAsiriya, base amafutha eGibhithe. 2I Nkosi ilecala loJuda, izamtshaya uJakobe ngokufanele indlela zakhe, imphindisele ngokufanele izenzo zakhe.\n3Lesiswini waphica umfowabo, eseyindoda wabindana lonkulunkulu. 4Wabindana lengilosi wanqoba, wakhala inyembezi ecela umusa kuyo. Wahlangana lonkulunkulu eBhetheli, uNkulunkulu wakhuluma laye lapho. 5Uyi Nkosi, uNkulunkulu wamabandla, yi Nkosi ibizo lakhe. 6Ngakho-ke, wena, ngokusizwa nguNkulunkulu wakho, buyela, ubambelele othandweni lakokufaneleyo, uthembe kuNkulunkulu wakho njalonjalo. 7Wena Israyeli, unjengomthengi ophethe izilinganiso ezikhohlisayo othanda ukuqilibezela. 8UEfrayimi uthe: Senginothile, ngizizuzele inotho. Kodwa yonke inotho yakhe ingelihlawulele icala alenzileyo. 9Mina ngiyi Nkosi, uNkulunkulu wakho, kusukela ekuhlaleni kwakho elizweni leGibhithe. Ngisazakuhlalisa emathenteni njengensukwini zomkhosi omisiweyo. 10Ngakhuluma kubaprofethi, yimi engandisa imibono, ngakhuluma ngemifanekiso ngabaprofethi. 11Kwakukhonzwa izithombe eGileyadi yini? Yebo, babonakele, bahlabela onkulunkulu bezinkunzi eGiligali. Amalathi abo anda njengenqumbi zamatshe emasimini.\n12UJakobe wabalekela elizweni leSiriya, lapho uIsrayeli asebenzela khona ukuthola umfazi, welusa izimvu ngenxa yomfazi. 13I Nkosi yamkhupha uIsrayeli eGibhithe ngomprofethi, walondolozwa ngumprofethi. 14UEfrayimi ucunule ngokubabayo kakhulu; ngakho iNkosi yakhe izakwehlisela phezu kwakhe icala lakhe legazi, ibuyisele kuye inhlamba yakhe.


SILOKHU siqhubeka ngemvunulo yesiNtu. Lapha sinanzelela ukuthi abantu abatshiyeneyo babegqoka imvunulo etshiyeneyo njalo imvunulo le layo yayisenziwa ngokutshiyana futhi kusetshenziswa ubuciko obutshiyeneyo.\nSiqedise imvunulo yabobaba kumbe eyamadoda.\n1. Injobo leli libhetshu elihambelana lenyawo zomuntu nxa ehamba, lihamba liphoseka le lale. Injobo ilengiswa lapho okuhlangana khona ibhetshu lemuva lelaphambili, okuyikho okwenza livumelane lokuhamba kwenyawo zalowo olivunulileyo.\n2. Isidlodlo lesi yisigogo nje esivunulwa lixhegu eselikhulile. Yiyo njalo imvunulo etshengisa inhlonipho ukuba sekhanda lexhengu sibika ukuthi lo osivunulileyo ngumuntu omdala odinga inhlonipho yonke engaphansi kwelanga.\nImvunulo yabantu besifazane/imvunulo yabomama\n1. Imapa lelo libhetshu elenziwa ngesigogo sembuzi livele liqondane labomama. Ibhetshu lemuva liphambana lelaphambili ukuze owesifazana avunule aphelele angahambi ngomzimba phandle.\n2. Umsisi lesi yisembatho esasivunulwa lapho kulemidlalo thile kumbe imikhosi eyayidingwa ukucecelwa. Imvunulo le yayithungwa ngamalembu amnyama, idalwe lamabuko ayiwo ayabe lokhu eyaluzela esiya lelale lapho sekudlalwa emdlalweni.\n3. Inempe le yingubo eyenziwa ngesigogo sembuzi njalo ivunulwa yizalukazi. Isigogo sakhona sasitshukwa size sivuthwe basicecise ngendlela zakhona. Zona-ke zivunulwa zibembili ukuze zihlanganise umzimba yikho sisithi umzimba waphezulu langaphansi.\nLimani i-green beans, ziyavuma\nKuqhunswa uvolovolo eMbizo\nUkuhlaziya inkondlo: Ugwalo – Imisebe yelanga


Abalwela Ilungelo Loluntu Bakhuthaza Iqula Lika Ramaphosa Ukuthi Likhulume Labathunjwayo\nAbalwela amalungelo oluntu bathi ukuze imizamo yeleSouth Africa yokudinga isisombululo kudaba lweZimbabwe iphumelele, kumele iqula kukaMongameli Cyril Ramaphosa lihlangane labantu abathunjwayo bahlukuluzwa kakubi abafana loNkosazana Noxolo Maphosa loMnu Tawanda Muchehiwa.\nAbabili laba bathunjwe batshaywa ngabantu abanakanelwa ukuthi ngabezomvikela kumaviki asanda kwedlula.\nUMongameli Ramaphosa wazise ngoMvulo ukuthi uzathumela iqula lesibili eHarare maduze ukuyahlangana labameli benhlangothi ezitshiyeneyo bekhulumisana ngodaba lokwephulwa kwamalungelo oluntu okubikwa kusenziwa nguhulumende kaMongameli Emmerson Mnangagwa.\nUthe njalo ibandla lakhe leANC lizasungula ezalo inkulumo lebandla leZanu PF eceleni ngodaba olufanayo lokuthi ilizwe lingakhitshwa njani edakeni eliphakathi kwalo.\nIqula likaRamaphosa elakuqala elihambe eZimbabwe ngenyanga edluleyo layaliswa nguMnangagwa ukuhlangana labamanye amabandla abagoqela abeMDC Aliance ngoba esithi akulahlupho elizweni.\nKodwa abanengi bathi uhlupho lukhona njalo bathi uRamaphosa kumele aphathe uMnangagwa lebandla lakhe ngesandla esiqinileyo nxa efuna ukuphumelela. Ukuhlaziya loludaba sixoxe lengcwethi kwezombusazwe uMnu Dumisani Nkomo.


Allahabad Bank Gonda Branch IFSC Code & MICR Code\nGonda ShahganjKaisarganjBahraichMahasiChitauraNanparaMaudahaGohandLalganjKoneMajhauaDudhiKachhwaMarihanLaharpurPokharaReosaBiswanSidhauliMahmudabadIkaunaTindwariBaberuKonchKumbhi AimaMauMohammadiBhulepurNighasanMitauliBangraBandaAttaObraLohindaChitrakootSitapurMirzapurMahobaLakhimpurBhingaOraiLucknowMalihabadRae BareliHardoiFatehpurBindkiKanpurRaniwanJalaunKalpiJhansiCharkahariAtarraManikpur SarhatNarainiRajapurAllahabadJasraLalgopalganjFaizabadChirayakoteVaranasiKhamariaChoubeypurGhazipurYusufpur PipalhedaDildarnagarBansdihDeoriaBarhajGorakhpurTarabganjKaiserganjMisrikh Cum NimsarKheriPalia KalanBareillyShahjahanpurFarrukhabad FatehgarhKannaujEtawahAuraiyaAgraFirozabadMathuraAligarhHathrasGulaothiAurangabadBugrasiMeerutPahasuHapurModinagarMuzaffarnagarUnMoradabadChandausiSilthanNarainpurMallNawabganjHamirpurMuskaraPanwariJahanganjDulhapurBhathatGondaSampurna NagarRaniganj BazarBulandshahrMadhogarhAitKabraiMateraFakherpurMaigalganjBijaipurKadauraKhamaria PanditKuthondBisandaKuraraItiyathokeWazirganjKarwiChilhSrinagarColonelganjKharelaRamgarhGola Gokaran NathOelBehjamRamkotGilaulaChurkKolanaEmiliya SultanpurDhaneypurMalhipurAraulSaharanpurKhargupurBaragaonParaspurKhurhandJaunpurAzamgarhNon Micr BranchKhalilabadMaskanawaRisiaSultanpurMilkipurBhadohiMainpuriRobertsganjJamalpurBastiEtahKamsinBijnorBudaunKhajniBhiraKhairaRampurMaunathbhanjanDhaurahrkalanPratapgarhBara BankiUnnaoDhampurMehnajpurPilibhitPahariSambhalMughalsaraiLohtaMaharajganjSinghaiKatra BazarRajgarhBahauAhrauraKamalpurDakorePanderiVrindabanMataundhRagarganjRenukootTawakkalpur NagraChillaMailaniMarahSarilaGurmaPhool BeharSirsiyaBurnapurLalitpurBabhanjotMahuaBalpurMadhupurJaspuraShivpurSharda NagarKailahatRasulpur DholriBaheriBelrayanHolipuraDebinagarLaloni KheraNadigaonKhairpurKhempurSalarpurKhaliyariJonihanChheolahaChunarKalinjarKartalRahra BazarRampuraBabaiNakhaBehta(Pakauri)BijuaHaldharmauPangawanGondas BuzurgSikanderabadJarwalBarwarTharwaiDreamandganjLohrooliAryanagarTikuniaAdalpuraBabaganjNavabganjSharajastiKhannaJanakinagarWyndhanganjLohandi KalanItora AkbarpurBihasara BazarNiyamatpurBewarKulpaharJamua BazarOranBadausaRamnagarAliganjImaliyaMuradnagarSakharinagarMahanghiBarkachhaBaraundhaHargarhImiliyaChhani KhurdPauta KalanBarat BojhBalatalChapkiSaspanPhardhanRaja Ka TajpurJuggaurChakaMahewaganjJhilahiBharwa SumerpurJungbahadurganjAtaradaRathMarkundiHadrukhSerawanSunderwalNai BazarChhiriya SalempurSirsa KalarEngohataMankapurGohanKakrahiMahewaChopanKailiAdalhatAlipur MornaKudanaBelonShaktinagarSujauliAmbersotAmwarDallaKala AamMamariGhatampurNandwalVanpokheraPadauliKasrailaHajipurNeglasekhuBhagwanpurBirauliTilaknagarTurkadihaHewaSikurdipurRanipurRampur AnarBasantpur SainthlyGoraurMisrauliKatuwanalaTilkaChauri ChauraMahondKeratuShitalganjKathawaShikarpurUskaMatwariaSahadat NagarSimauKalyanpurKhajhaDaulatabadPainaPataraMaldaRengaiBetabarKumhrawanKurkawaliPaliyaGyanipurChamroliKoririkalanMawaiBehtagokulKothawanPakadia NaugawanKoelsaAjrauliHempurBhavanipur RamgadhiRampur DhobiyaJaichandpur KatgharaRuraAgotaKalchhinaNawaliGopalpura JageerKakarhaOjha Ki PattiBaddhupurMaijapurBishunapurSandanaJariaMunderaSandilaChakaskaranAtakohnaPurainiSadashivSeranwaAchalpur ChaudhuriGudhaKaushambiBeershahpurMasudpuraKukraEtai RampurGoitthahaHarraiyaBankajalalpurAllipur BhadarKherwahiyaBhishunpur TantanwaGodhanaRaipur MunzbtaChausarhDebtahaAmethiKutubgangBhadfarAyodhyaKuria BazarBankata BazarBirpuraShahpurChandapurMakanpurMaroliChowkiaRudrapurHarpalpurKharuwanBhairoGoddopurDhauraraghatManhana PakriBastiyaMatuaKandela(Gulariha)LaukhavaRathorepurSultanipurUmriRampur MathuraAurasGokul Singh PurweRalamauKotwaShivpur LalpurChanddipghatLakshamanpurBabhnauliDayaliTaraunhaHariharganjDumaria DeehGopiaImilia BanghusraBaijalpurPara(Khera)Duraval KhurdBargarhShamliKhurjaKosi KalanSaidpurChandauliKachnarBairiaJiyanpurTirwaganjMohanganjSalonUnchaharJagdishpurDeogaonMusafirkhanaShivaliTalbehatHandiaKundaSarurpurBilariaganjDauralaPadraunaHargaonMaholiBankeyganjKasiaJhusiDerwaTelibaghBharwariDibiyapurBangla BazarBaghpatNoidaBarautBalrampurRunukuttaKalal KheriaManjhanpurAnaparaJamuiGauriganjBisrakhBanpurDibaiPanchli KhurdBahjoiGhaziabadRayagadaIglasRamia BeharShrinagarKhaddaSursaBhozipuraRam RajKithoreAkbarpurDeobandBudhanaNajibabadPilkhuwaGajraulaKerakatRaniganj KaitholaSahibabadArtaraBanthraKadipurItaunjaAnwariRudauliMohanlalganjBakshi Ka TalabBachhrawan MehrajganjChamrupurMaharajganj TaraiNandganjRohaniaDhanapurBadlapurBharthanaShamshabadMawanaKhairabadPiswanShahabadBabhananPaskaPowayanMadhoganjBabhaniCholapurPeepiganjSahjanwaNautanwaAnjansaheedBalliaPukhrayanMehandwalHattaJairajpurAmbariJasranaMauranipurKarhalFatehabadDayal BaghHasanganjAmbedkar NagarGunnaurMachhlishahrChakiaJangipurMariahuBilaspurAhiarSissaya KalanRamapurKastaMohammadpur BishanpurMachhrehtaPurainaSemgarhaDadriChitrakoot DhamLodhipur RajputSirathuSindhoraPipraya GrantMotipurJaisinghpurShravastiKakori\nGonda GondaTulsipurPachperwaSadullanagarGainsariHariya Sat GharwaUtraula (A D B)Gonda K U M Samity (U.P)DaulatpurGwalior GranthRanibazarVikas Bhawan GondaCollectorate Ext. Counter (Kums)ChowkChunginakaUmari BegumganjKhardauriJaitapurDiwakar Nagar\nAllahabad Bank Gonda IFSC Code\nIn this page we provide Allahabad Bank Gonda IFSC Code. This code needed to transfer money from any other Indian bank to Allahabad Bank Gonda account through NEFT(National Electronic Funds Transfer), RTGS(Real Time Gross Settlement) and IMPS(Immediate Payment Service). Every Allahabad Bank branches has different IFSC & MICR Code so, please note that this given below details only for Allahabad Bank bank particularly for Gonda branch only.\nGonda Branch IFSC Code is ALLA0210237 and MICR Code is 0\nAllahabad Bank Branches in Gonda\nUtraula (A D B)\nGonda K U M Samity (U.P)\nIFSC CODE of Allahabad Bank Gonda\nGonda branch of Allahabad Bank consists of 11 characters (ALLA0210237)\nLast 6 character denotes branch code (XXXXX210237).\nThis Gonda IFSC code used to transfer money for Loan, Insurance, bills, fight ticket payment and much more...


Kwamukelwa Ngemibono Ehlukeneyo Ukubhubha KukaMnu. Perence Shiri\nUMnu. Perence Shiri\nU-Mnu. Perrence Shiri, obengumpathintambo wezokulima kuhulumende weZimbabwe akasekho. Embikweni wendunduzo uMongameli Emmerson Mnangagwa uncome umuyi esithi ibandla lakhe leZanu PF kanye lelizwe lonke lihlakelwe liqhawe lamaqhawe.\nKulemibiko yokuthi angabe ebulewe yiCovid-19 njengoba umtshayeli wakhe ebulewe yiyo kunsukwana ezisanda kwedlula, kodwa uMnangagwa kanye leziphathamandla zonke zikahulumende azivezi ukuba udliwe yini.\nEmazwini akhe wokwazisa ngemfa kaShiri, ngaphambilini kokungena umhlangano we Politiburo webandla lakhe leZanu PF, uMnangagwa uthi ilizwe kanye lebandla lakhe balahlekelwe kakhulu.\n“Ngiyalemukela kulomhlangano we Polituburo, sihlangana nje silokudana okukhulu ngemva kokuba silahlekelwe ngomunye wethu obelilunga le Politiburo njalo wayengumphathintambo wezokulima, uAir Chief Marshal Retired Prence Shiri. Ukubhubha kwakhe kusethuse kakhulu thina sonke. Kungakho sithi makalale ngoxolo.”\nUmnumzana Victor Dube isakhamuzi semzini weBudiriro eHarare uthi lanxa elusizi ngokubhubha kukaShiri, abanengi bazomkhumbula ngesihluku esehlela izigaba zeMaNdebeleni leNkabazwe lapho okwabulawa abanengi liviyo lebutho ele Fifth Brigade elalikhokhelwa nguye kumbuqhazwe weGukurahundi.\n“Silokudana okukhulu sithi kalale ngokuthula undoda lowu. Kodwa thina abe Matebeleland sisasebuhlungu kakhulu ngoba wakhokhela ibutho elenza ulunya kuzihlobo zethu, wabulala abantu abanengi. Ngibona khonale lapho aya khona ezulwini bazambuza ke bona ababulawayo, izihlobo zethu ukuthi kanti wena wasibulalelani?. Nga waxolisa sakuzwisisa. Kodwa ke hayi, thina njengabantu bakaNkulunkulu, sithi kalale ngokuthula. ”\nOkusekelwe langesinye njalo isakhamuzi seHarare umnumzana Irvin Takavada, omunye wabaphatheke kumikhankaso yokulwela ilungelo loluntu phansi kwenhlanganiso ye Occupy Africa Unity Square. UTakavada uthi okudanisayo yikuba ubengomunye wabakade bengazihluphi ukulungisisa inkinga odokotela labongi abakhala ngazo ngoba ubezitshela ukuba uzakuyakwelatshwa kwamanye amazwe engakwazi ukuba umhlaba wonke uzobhekana leCovid 19 abamazwe bavale imingcele yabo.\n“Bebethembele kweleChina kodwa elechina livalile imingcele yalo, ngapha ngase South Africa akuthembisi lakho, libhekane lenkinga zalo lalo ele South Africa. Besekuthenjwe zona lezi izibhedlela zelizweni zona abakade bengazinakekeli. Khathesi sebebhekane lenkinga labo. Osekukhona yikuba bayengcwatsha nje njengoba kungela lutho kulezi zibhedlela. Bebengakulindele lokho osekusenzakala njalo bebekhohlwa ukuba yibo asebebadala kakhulu njalo bebuthakathaka. ”\nIsikhulumeli seZapu, umnumzana Iphithule Maphosa uthi kayisiyo yonke imfa elizweni eyikulahlekelwa ebantwini kumbe elizweni njengayonale eka Perence Shiri.\n“Okuyilo icala alikhokhelayo, ekhokhela ibutho leFifth Brigade ezibiza ngoJesu omnyama onguye ophethe imbodlela ye oxygene, elawula ukuthi ofayo ngubani, ophilayo ngubani. Sibone ukulahlekelwa yimpilo, sibone omama bedlwendulwa. Sibone abanye bevulwa izisu, kusiwa inkonyane zabo phansi kuyikuthi badinga ama dissidents. Kunengi ukuhlukuluzwa okwayenziwayo kukhokhelwa ngubaba lowu u Perence Shiri. Yiyo ilegacy ayitshiyayo, yikho esimkhumbula ngakho njengabantu beMatebeleland le Midlands leZimbabwe jikelele, ukubulala lokuhlukumeza okungela mkhawulo.\nAbebandla lakhe kanye lozulu weMaNdebeleni leNkabazwe u Maphosa uthi bazohlala bemkhumbula ngendaba ze Gukurahundi uShiri.\n“Njalo indaba yeGukurahundi kayiphelanga, kayilungiswanga ngoba babelokhu bephethe umbuso, laye usebalekile engalungisanga leyo ndaba. Bathembe khona ukuthi bazafa bephele kodwa hayi akunjalo, icala kaliboli, lizafika ilanga lokuthi kulungiswe. Bakhona abafelokazi babo, bakhona abantwababo, yibo abazaphendula imibuzo njengoba lathi sizakufa siyitshiye, siyitshiyele abantwabethu, siyitshiyele abazukulu bethu, izalungiswa kuphela. Akekho odala icala libole kumbe liphele linjalo lingalungiswanga. ”\nUkubhubha kukaShiri eseleminyaka engamatshumi ayisithupha lanhlanu yokuzalwa – 65, kuza ngemva kokuba amalunga edale lephalamende ambalwa etholakakale eleCovid 19 kanye lozulu kumankampani atshiyeneyo anjengemsakazweni owe Zimbabwe Broadcasting Corporation lapho okutholakale isisebenzi silalo ePockets Hill, ehle yavalwa ukuze kufafazwe imithi.\nAkukaziwa ukuthi uzobekwa nini njalo ngaphi njengoba uMnangagwa ephelele ekuthini yikhona kuzohlelwa ngomngcwabo wakhe.


Giya Mthwakazi: Iqoqo lezinkondl | uMthunywa\n22 May, 2019 - 22:05 2019-05-22T22:58:49+00:00 2019-05-22T22:58:49+00:00 0 Views\nImbongi nguArtwell Masuku\nIsihloko senkondlo — Musa ukudlala ngami\nLAMHLANJE sihlangana lentombi ebiphakathi kothando oluvuthayo lojaha okuthiwa nguThemba. Intambo ebiziqinisa lolu thando seziyengokubola. Seziqamukile lezontambo yikho lintombi esixwayisa uThemba ukuthi angadlali ngayo.\nKukhanya seyonakala okuyikuthi seyazithwala yaba lengane ngenxa yakhe uThemba.\n“Musukudlala ngami’Themba Khumbul’ukuthi nginje nje Yizindaba zakho.”\nUThemba lo wayilandela lintombi wayitshumayeza, wayisukela ingadlanga nkotshana zakhe. Lokhu kungabe kusitsho ukuthi uThemba wayisukela wayiqomisa lintombi eyitshela amagama amnandi eyithembisa izulu lomhlaba.\nKuvela sobala lokhu nxa intombi isithi yalubona uthuli lushunqa (luthunqa) okutsho ukuthi yahle yalithanda okwamagama lelijaha. Yahle yaba phakathi kothando olukhulu lintombi kambe isizwa amagama angunomaju.\nYamthanda uThemba lintombi ngoba ize imfanise lengilosi. Ingilosi zibatshazwa ngobuhle bazo ngoba ziduze loNkulunkulu, uSomandla, uMvelinqangi, uMdali.\nLintombi layo yayithethwe kakhulu luthando ngoba ithi ngokubona uThemba kwangathi ibone ingilosi. Sebebonene-ke kwathi ilanga selimathunzi intombi ithi yiso isikhathi uThemba ayiqomisa ngaso. Ithi intombi lanxa amagama ayekhethekile, isibazi kumbe uvalo lwanda enhliziyweni yayo yehluleka ukukhuluma kwangathi kayilamagama.\nIyaphambili intombi ithi yalolozelwa yizwi likaThemba, wabuka isimo sakhe wathatheka wavuma ukumqoma uThemba. Ithi kwenzakala lokho ngoba lwaselufikile lona thando abathi aluboni luyisiphofu.\nInhliziyo yalintombi yanqotshwa luthando kwathi yona ekaThemba yabangumanqoba. Iyaqhubeka intombi ithi sekwenzakale lokhu elayo ilizwi lothando layobopha lazethemba. UThemba laye kwelakhe icele walibopha ilizwi lothando wazethemba. Sekunjalo balibopha laba linye ilizwi lothando lothembeko labopheka.\nLunjalo uthando nxa luqalisa luyabe lutshisa lusenza izithandani zivumelane kukho konke ezikwenzayo kungela kudanisana. Sebebophe labalinye ilizwi lothando injongo lothando kwabathanda.\nIyalandisa ngalokho eyakwenzayo lintombi njengokuthi yayilibonile leli jaha elinguThemba lamkhetha phakathi kwabanengi ababengakhethwa. Babebonke loThemba wakhe esihlahleni sothando bezitshuka ezabo indaba zothando lwabo.\nIyaqinisa amazwi ayo athi uThemba kangadlali ngayo ngoba yona kayidlali. Kayimtholi kuhle uThemba nxa esithi kayithembekanga. Isikhala intombi le ngokungazi kodwa ibisimbikela uThemba ukuthi kazange aqomise ukungathembeki.\n“O! Uth’ukungazi Yazi-ke mngane wami Ukuthi awuzange uqomise ukungathembeki.”\nNxa sekukhulunywa kanje sokusobala ukuthi sezibolile lezo ntambo ebezibambe loluthando. Kalusekho uthando lwentombi le kuThemba. Lokhu kuvela kula amazwi: “Ngithule ngibuka okubukekayo Ngahleka okuhlekekayo Ngababaz’ okubabazekayo Mus’ukungichithela isikhathi Bangak’owabatshel’okufana lokwami Mangaki amantombazana abethe izingane Ngenxa yakho?”


Psa 89 | Ndebele | STEP | Ngizahlabela ngezisa zakho, Nkosi , kuze kube nininini; ngomlomo wami ngizakwazisa ukuthembeka kwakho kusizukulwana lesizukulwana.\nIMasikili kaEthani umEzira\n1 Ngizahlabela ngezisa zakho, Nkosi, kuze kube nininini; ngomlomo wami ngizakwazisa ukuthembeka kwakho kusizukulwana lesizukulwana. 2Ngoba ngithe: Umusa uzakwakhiwa kuze kube phakade; emazulwini ngokwawo uzaqinisa uthembeko lwakho.\n3Ngenze isivumelwano lomkhethwa wami, ngifungile kuDavida inceku yami. 4Ngizaqinisa inzalo yakho kuze kube nininini, ngakhe isihlalo sakho sobukhosi esizukulwaneni lesizukulwana. Selah.\n5Lamazulu azadumisa izimangaliso zakho, Nkosi, lalo uthembeko lwakho ebandleni labangcwele. 6Ngoba ngubani ezulwini ongafananiswa le Nkosi? Ngubani ofanana le Nkosi phakathi kwamadodana abalamandla? 7UNkulunkulu uyesabeka kakhulu emhlanganweni wabangcwele, njalo umele ukuhlonitshwa phezu kwabo bonke abamhanqileyo. 8 Nkosi Nkulunkulu wamabandla, ngubani olamandla njengawe, Nkosi? Lothembeko lwakho lukuhanqile. 9Wena uyabusa ukukhukhumala kolwandle; lapho amagagasi alo ephakama wena uyawathulisa. 10Wena wamchoboza uRahabi njengobuleweyo, wazihlakaza izitha zakho ngengalo yamandla akho. 11Amazulu ngawakho, lomhlaba ngowakho; ilizwe lokugcwala kwalo, wena wakusekela. 12Inyakatho leningizimu wakudala wena; iThabhori leHermoni kuzajabula ngebizo lakho. 13Ulengalo elamandla, isandla sakho siqinile, isandla sakho sokunene siphakeme. 14Ukulunga lesahlulelo kuyisisekelo sesihlalo sakho sobukhosi: umusa leqiniso kuhamba phambi kobuso bakho.\n15Babusisiwe abantu abawaziyo umsindo wentokozo; bazahamba ekukhanyeni kobuso bakho, Nkosi. 16Ebizweni lakho bazathokoza usuku lonke, langokulunga kwakho bazaphakanyiswa. 17Ngoba wena uludumo lwamandla abo; langomusa wakho uphondo lwethu luzaphakanyiswa. 18Ngoba isihlangu sethu singese Nkosi, lenkosi yethu ingeyoNgcwele kaIsrayeli.\n19Khona wakhuluma ngombono kongcwele wakho, wathi: Ngibekile usizo phezu kweqhawe, ngimphakamisile okhethiweyo phakathi kwabantu. 20Ngithole uDavida inceku yami, ngamafutha ami angcwele ngimgcobile, 21osandla sami sizakuba laye siqinile, ingalo yami layo izamqinisa. 22Isitha kasiyikumcindezela, lendodana yenkohlakalo kayiyikumhlupha. 23Ngizazichoboza izitha zakhe phambi kobuso bakhe, ngihluphe abamzondayo. 24Kodwa uthembeko lwami lomusa wami kuzakuba laye, lebizweni lami luzaphakanyiswa uphondo lwakhe. 25Njalo ngizabeka isandla sakhe olwandle, lesandla sakhe sokunene emifuleni. 26Yena uzangibiza ngokuthi: Wena ungubaba wami, uNkulunkulu wami, ledwala losindiso lwami. 27Njalo mina ngizammisa abe lizibulo, aphakame kakhulu kulamakhosi omhlaba. 28Ngizaligcinela umusa wami kuze kube nininini, lesivumelwano sami sizaqina kuye. 29Njalo ngizamisa inzalo yakhe kuze kube nininini, lesihlalo sakhe sobukhosi njengensuku zamazulu.\n30Uba abantwana bakhe betshiya umlayo wami, bangahambi ngezahlulelo zami, 31uba besephula izimiso zami, bengagcini imithetho yami, 32ngizaphindisela iziphambeko zabo ngenduku, lesono sabo ngenswazi. 33Kodwa kangiyikulususa du uthandolomusa lwami kuye, ngingakhohlisi ngothembeko lwami. 34Kangiyikwephula isivumelwano sami, lalokho okuphuma endebeni zami kangiyikukuguqula. 35Ngafunga kwaba kanye ngobungcwele bami: Kangiyikuqamba amanga kuDavida. 36Inzalo yakhe izakuba khona kuze kube nininini, lesihlalo sakhe sobukhosi njengelanga phambi kwami. 37Sizaqiniswa njengenyanga kuze kube nininini, lobufakazi emayezini bumi buqinile. Selah.\n38Kodwa wena usulahlile wala, wamthukuthelela ogcotshiweyo wakho. 39Usenze ize isivumelwano senceku yakho; wangcolisa umqhele wakhe emhlabathini. 40Uyibhobozile yonke imithangala yakhe, wazenza inqaba zakhe amanxiwa. 41Bonke abadlula ngendlela bayamphanga; ulihlazo kubomakhelwane bakhe. 42Usiphakamisile isandla sokunene sabamelene laye; wazithokozisa zonke izitha zakhe. 43Futhi ubuyisele emuva ubukhali benkemba yakhe; kawumenzanga ame empini. 44Uyiqedile inkazimulo yakhe, lesihlalo sakhe sobukhosi wasiphosela emhlabathini. 45Ufinyezile insuku zobutsha bakhe, wamembesa ihlazo. Selah.\n46Koze kube nini, Nkosi, ucatsha? Koze kube phakade ulaka lwakho luvutha njengomlilo yini? 47Khumbula ukuthi isikhathi sempilo yami singakanani; kungani wadalela ize bonke abantwana babantu? 48Ngubani umuntu ophilayo ongaboni ukufa? Akhulule umphefumulo wakhe esandleni sengcwaba na? Selah. 49Zingaphi izisa zakho zakuqala, Nkosi, owalufunga kuDavida ngothembeko lwakho? 50Khumbula, Nkosi, ihlazo lezinceku zakho, engilithwele esifubeni sami, elazo zonke izizwe ezinengi, 51izitha zakho ezithuke ngalo, Nkosi, ezithuke ngalo izinyathelo zogcotshiweyo wakho.\n52Kayibusiswe i Nkosi kuze kube nininini. Ameni, loAmeni.


Amabandla Ezombusazwe aweZimbabwe Ancoma Inkululeko YakweleSouth Africa\nMabasa 27, 2021\nNgesikhathi eleSouth Africa lithakazelela uzibuse ngoLwesibili, izizalwane zeZimbabwe labamabandla azo ezombusazwe abaseSouth Africa bathi kunengi ilizwe labo elingakufunda kumakhelwane ngendlela aqhuba ngayo ezombusazwe lezamalungelo oluntu.\nSekuyiminyaka engamatshumi amabili lesikhombisa (27 years) iSouth Africa ithole uzibuse. Zinengi izikhalo ezethulwe yizizalwane zakweleSouth Africa ngaleli langa. Abanengi bathi balokhu bengelazindlu emadolobheni, bengelamhlaba ongowabo emaphandleni.\nAbanyeke bebekhala ngokusweleka kwemisebenzi njengoba abangasebenziyo sebefika kusilinganiso sokungamatshumi amathathu lambili ekhulwini (32.5%). Bakhona njalo abebekhala ngokuthi labo abakhethwe ukuletha inhlelo zentuthuko bayazitika ngemali kazulu.\nKodwake abamabandla ezombusazwe eZimbabwe kweleSouth Africa bathi lobanje kukunengi izakhamizi ezikhala ngakho, kunengi abakuhawukelayo osekulethwe yinkululeko yeSouth Africa kuzizalwane zayo.\nUnobhala jikelele webandla leZimbabwe Communist Party umnumnzana Ngqabutho Mabhena, uthi iZimbabwe yehluleke kakhulu nxa kuqathaniswa leSouth Africa.\n“EZimbabwe sathi sithole uzibuse sile 27 years sasilokhu silomongameli oyedwa. Sathi sile 27 years kwakube lempi yombuqazwe. Sathi sile27 years umnotho watshabalala. Lapha asikaboni kusiba lombuqazwe eSouth Africa.”\nIsikhulumeli sebandla leZapu kweleSouth Africa umnumnzana Cannicious Nkala uthi bafisa kakhulu ukuthi iZimbabwe ifunde ukuthi amalungelo oluntu ahlonitshwa njani.\n“Kunengi esikubona iSouth Africa ikwenza kahle like ama human rights issues iwaphethe kahle. Lendlela ephatha ngayo izizalwane zayo in terms of imisebenzi iya protector imisebenzi for izizalwane zayo . lakho ukuthi kwesinye isikhathi siyabona belungisa indaba zecorruption belalela labantu lamacourts abo enikeza ama favourable judgements ebantwini even against government officials.”\nUnobhala jikelele webandla le The Patriotic Front umnumnzana Andrew Nyathi uthi umehluko omkhulu phakathi kweSouth Africa leZimbabwe yikuthi eZimbabwe kwaphela umbuso wamabhunu kodwa inkululeko lozibuse akutholakalanga.\n“Inkululeko kayibuyanga ngendlela yokuthi abantu bakhululeke bakhulume lokhu abakubonayo, abakuthandayo abakufisayo. Bakhulume bakhethe ngendlela abafuna ngayo. Kuleli ilizwe laseSouth Africa abantu bakhululekile bakhuluma loba yini akekho umuntu ozakugijimisa kumbe afune ukukucatshisa.”\nUnobhala jikelele webandla le Mthwakazi Liberation Front umnumnumnzana Chrispen Nyoni uthi ngesikhathi iZimbabwe isiba leminyaka engamatshumi amabili lasikhombisa kuyesabeka okwasekonakele.\n“Yayivele isilamacala amanengi ngokubulala abantu beSiNdebeleni kumbuqazwe. Yayivele isingenwe yimvukuzane yobusela, imvukuzane yokuzonda esinye isizwe, imvukuzane yokwenza zonke izinto ezimbi. Basebegraduatile inengi labo.”\nLe yinto egcizelelwa yisikhulumeli sebandla leMthwakazi Republic Party umnumnzana Velile Moyo.\n“Imithetho eyayisetshenziswa ukuhlukuluza abantu abamnyama yiyo esisetshenziswa lamhlanje ukusihlukumeza nathi. Ukusisusa ezindaweni zethu imarginalisation, Ukubandlulula, ukukhethana ngobuhlobo. Lokhu okwakusenziwa ngabelungu yikho osekusenzakala. IZimbabwe ayizange ilungise uma ingena ku Independence. Ungakhangela inkantolo kusafananje nalezi ezikaSmith regime.”\nKodwake ngesikhathi uMongameli Emmerson Mnangagwa esethula inkulumo yakhe ngelanga lokunanza uzibuse waseZimbabwe kumalanga ambalwa asanda kwedlula uthe uyathokoza ngokuthi iZimbabwe ithakazelela iminyaka engamatshumi amane lanye sekukunengi kakhulu ekwenze kuhle selokhu yathola uzibuse.\nUdaba lokuthakazalela uzibuse waseSouth Africa siluphiwa nguThuso Khumalo


Kulenzuzo ukulima ihanyanisi | uMthunywa\nKulenzuzo ukulima ihanyanisi\n13 Feb, 2020 - 00:02 2020-02-12T18:58:39+00:00 2020-02-13T00:00:03+00:00 0 Views\nABALIMI sebekhuthazwe ukuba balime ihanyanisi ngoba ilenzuzo kumlimi kanye lakwezinye izilimo nanko phela iyabulala izibungwana ngenxa yomnuko wayo.\nEkhuluma lentatheli kaMthunywa uMnumzana Never Verengera oyi-agronomist kunkampani yeFarm and City Centre uthe ihanyanisi yisilimo esiqakathekileyo njalo esilenzuzo enhle ngoba iyaxotsha izibungu ngomnuko wayo ivikele lezilimo eziseceleni kwayo ukuthi zingadliwa.\n“Ihanyanisi iqakatheke kakhulu ngoba iyavikela izilimo ezinjengemibhida ukuthi zingadliwa yizibungu, ikakhulu i-garlic lama shallots.\n“Abalimi kumele bahlanyele ihanyanisi eceleni kwezilimo ngaso sonke isikhathi ukuze bangahlutshwa yizibungwana ezihlupha ezivandeni lemasimini,” kulandisa uMnu Verengera.\nIhanyanisi iyasiza njalo kusimo somhlabathi, nanko phela iyabambanisa umhlabathi okuyikho okwenza izilimo ezinjengemiqwente elempande ezinde zimile kuhle.\n“Ihanyanisi ilempande ezinengi eziyizo ezenza inhlabathi ibambane njalo nxa sokulinywa ezinye izilimo zithola umhlabathi usubuthakathaka okwenza zimile kuhle,” kutsho uMnu Verengera.\nUMnu Verengera ugcizelele ngokuthi ihanyanisi yisilimo esingaphila loba kungelamanzi njalo silula ukuhlanyela lokunakekela.\nUMnu Verengera uphethe ngokuthi ebantwini ihanyanisi iyaphathisa ekugayweni kokudla ngoba ile-fibre edingakalayo emathunjini. Lokhu kuyanceda ngoba kukhweza isilinganiso samagcikwane adingakalayo (friendly bacteria) emathunjini omuntu kuthuthukise ukusebenza komzimba.


Batshiswe izandla abasolwa ngokuloya | umthunywa\nHome Ezakuleli Batshiswe izandla abasolwa ngokuloya\nUNkosikazi Sithabisile Dube\nKWENZAKALE insindabaphenduli yendaba esigabeni seChipale, eBinga lapho elinye inina lenye indoda abatshiswe khona izandla kanye lekhanda yinyanga ngemva kokucatshangelwa ukuthi bayathakatha.\nIsiga lesi senzakale kuviki ephelileyo lapho uNkosikazi Sithabisile Dube lomzawakhe uMnumzana Zarire Moyo abatshiswe khona yinyanga uMnumzana Mphimbili Mwinde ithi bayaloya, uMthunywa ukuzwile lokhu.\nKuzwakale ukuthi laba bobabili batshiswa ngemva kokufa komzukulu kaNkkz Dube ozalwa yindodakazi yakhe uNkosazana Sidubizizwe Dube loMnumzana Silas Sibanda.\nKubikwa ngokutsho kwenyanga le umntwana wabulawa nguMnu Moyo loNkkz Dube.\nUMthunywa uvakatshele kule indawo wakhulumisana loMnumzana Elias Donga oyisakhamuzi sakule indawo walandisa ngendaba le.\n“Lokhe ngathwetshulwa yingwe ngakhotha udengezi lwedubha kangikaze ngikubone okufana lokwenziwa nguMphimbili. Kwathi ngemva kokubhubha komntakaMaDube uyisezala uSibanda wadinga inyanga uMphimbili.\nEkufikeni kwenyanga le abakoSibanda basebecela usebele wabo uMaDube kusobhuku bethi bafuna ukuyamgezisa ukuze umntanakhe engaphindi afelwe ngabantwana.\n“Kuthe kunjalo sezwa sokuthiwa abantu bonke bayabizwa yinyanga le sasesihamba. Sithe sifika yathi ifuna ukusitshengisa abantu ababulala umntwana yasithatha amalahle angelamlilo yawapha abakoSibanda kanye loNkkz Dube. Munye ngamunye yayimupha amalahle amathathu ithi bawathwale ngezandla zonke. Ngemva kwalokho yathela ipotitshi (potash) emalahleni kwalavuka umlilo ezandleni zikaMaDube lezikaMoyo kodwa kwabanye akuzange kwaba lomlilo,” kulandisa uMnu Donga.\nUNkszn Edinah Ncube oyisakhamuzi sakule indawo ubikele intatheli ukuthi inyanga le yathi olezandla ezizabhebha nguye obulele umntakaSibanda.\n“Inyanga le yathi ngesikhathi sokulavuka amalangabi ezandleni zikaMaDube yathi nguye owabulala umzukulu wakhe wamudla. Lokhu kwasimangalisa kakhulu ngoba yamtshisa kwaze kwaba kathathu ngikhuluma nje lakathesi usesibhedlela se St Luke’s,” kutsho uNkzn Ncube.\nEbuzwa ngale indaba uNkkz Dube uvumile ukuthi uyayazi wathi kodwa kayisuye owabulala umzukulu wakhe.\n“Kuliqiniso sibili ukuthi abakoSibanda babiza inyanga yangitshisa ngamalahle izandla lekhanda ngaya esibhedlela seLusulu basebengithwalela esibhedlela seSt Lukes lakathesi ngiselatshwa. Inyanga le yathi yimi engabulala umzukulu wami njalo ngivuswa ngumnewethu uMnu Simon Chuma elomkamnewethu omdala uNkkz Selinah Chuma.\n“Noma kunjalo mina kangikwazi lokhu njalo okungizwisa ubuhlungu yikuthi labo abathi yibo abangivusayo inyanga kayizange yabatshisa ngakho kangikwazi ukuthi kuliqiniso kumbe ngamanga ukuthi yibo abangivusayo njengoba bengasatshiswanga. Ngokunjalo indaba le ngayibikela amapholisa ngoba ingizwisa ubuhlungu ngakho ngingasila ngizabuyela emapholiseni,” kutsho uNkkz Dube.\nUMnu Moyo uthe yena kakwazi ukuthi inyanga le yamtshiselani ngoba kaloyi njalo uzwa ubuhlungu ngoba yamehlisa isithunzi.\n“Mina kangikwazi ukuthi uMphimbili wangitshiselani ngoba kangiloyi njalo lokhu kungehlisa isithunzi esigabeni. Ngikhuluma nje ngize ngayasilela esibhedlela seSt Lukes ngenxa yenyanga le engiqambela amanga ithi ngiyaloya,” kutsho uMnu Moyo.\nUsobhuku wakule indawo uMnumzana Peace Ncube ebuzwa ngale indaba uvumile ukuthi uyayazi wathi laye iyamethusa.\n“Indaba kaNkkz Dube eyokuthi inyanga yathi uyaloya yasimtshisa ngiyayazi kodwa iyangimangalisa njalo kangeke ngiphawule ukuthi ngamanga kumbe liqiniso,” kutsho uMnu Ncube.\nUmlisa wakule indawo uMnumzana Brighton Mpande ebuzwa ngale indaba uthe usalindele amapholisa ukuthi ayilungisise wathi banengi abantu abatshiswa yinyanga le.\n“Mina ngisalindele ukuthi amapholisa ayilungisise indaba le ngoba sebebanengi kakhulu abantu abatshiswa yinyanga le ithi bayaloya. Okunye njalo abantu sebehlala besilwa bebanga ukuthi inyanga le ithi bayaloyana. Ngalokhu ngilethemba lokuthi amapholisa yiwo azayilungisisa,” kuveza uMnu Mpande.\nImizamo yokukhulumisana loMnu Mphimbili yehlule ngoba ucingo lwakhe lwalile ukungena.


Woza Friday: Silomculi Womdumo weJazz uBothwell Bozoe Nkomo\nUmculi uBothwell Bozoe Nkomo\nKuWoza Friday liviki kwele South Africa bekuthakazelela ilanga le Nelson Mandela International Day, ngakhoke uBenedict Nhlapho intathelizindaba yeStudio Seven icabange ukulethulela ingoma zothando ezivela kumculi we Afro-Jazz, uBothwell Bozoe Nkomo.\nLinsizwa ezelwe koBulawayo isibhode amazwe amanengi kantike lomculo wayo uqhunswa emisakazweni yerediyo lakumabonakude kutelevision. Uthi ulethemba lokuthi ingoma zakhe lezi zizadala umehluko empilweni zabanengi njengokwenkuthazo kamuyi UMandela.\nUBothwel Bozoe Nkomo uzelwe ngo 1986 wakhulela elokitshini leNkulumane koBulawayo. Wayenguye okekela phambili emakwayeni kantike lokhu kwamenza wahle walonda I degree ezifundweni zokucula lokulingisa. Utheke ngokufika eSouth Africa ngo 2008 wahle wangena emculweni we Jazz ekhangwa ngabaculi abafana loRingo.\nWahle waba yintshantshuke waqala ukwethekelela amazwe amanengi ecula I Afro-Jazz.\nNgo 2011 ke wethula idlalade elithi Udumo, elaphinda laphekwa kabutsha ngabe South African Broadcasting Corporation lonyaka.\nLobanje kuyimvama yoluntu ukugegelela imbuya kusesatshwa ulude, uBozoe uthi umdumo weAfro-Jazz wawukhetha esazi ukuthi kawufani ledelele elitshelela lodwa empinjeni.\nUthi ke engomeni ezilitshumi ezikuleli dlalade, usenanzelele ukuthi abantu bathathekiswa ngezothando.Ezidla ubhedu kuleli dlalade zigoqela ethi Ngiphendule lale ethi Wamuhle.\nLobanje enye yenjongozomculo wakhe kuyikuletha injabulo ngomculo opholileyo, uBozoe uthi umculo wakhe uyamakha umuntu.\nNgesikhathi kwabanengi ukwenza imali enengi besebeyidlela ukufa lokuphila, kuyiyo injongo esemqoka kwezomculo, uBozoe yena uthi eyakhe injabulo uyithola ngokusiza abanye.\nUkugcwalisa leli phupho lakhe usehle wavula inkampani ayithi yi Voice Lab, lapho apheka khona amazwi abaculi.\nElakhe ilizwi liyibufakazi bobungcitshi bakhe. Makhulu amaphupho uBozoe alawo okusizana labaculi.\nKubalandela lakho uthi akulahlwa mbeleko ngokufelwa. Uthike, nxa uthanda, umculo opholileyo, ololongiweyo, oculwa kuqunjwaqunjwa iziginci ginci, thintana laye uzitholele intokozo.\nWoza Friday : Umculi uBothwell Bozoe Nkomo lengoma zakhe


Eze 40 | Ndebele | STEP | Ngomnyaka wamatshumi amabili lanhlanu wokuthunjwa kwethu, ekuqaliseni komnyaka, ngosuku lwetshumi lwenyanga, ngomnyaka wetshumi lane emva kokutshaywa komuzi, ngalolosuku, isandla se Nkosi saba phezu kwami.\nUmbono womprofethi ngethempeli elitsha\n1 Ngomnyaka wamatshumi amabili lanhlanu wokuthunjwa kwethu, ekuqaliseni komnyaka, ngosuku lwetshumi lwenyanga, ngomnyaka wetshumi lane emva kokutshaywa komuzi, ngalolosuku, isandla se Nkosi saba phezu kwami. 2Ngombono uNkulunkulu wangisa elizweni lakoIsrayeli, wangibeka phezu kwentaba ende kakhulu, lapho engabona khona okwakungathi yindlu zomuzi kuphambi kwami. 3Lapho angiletha khona, khangela, kwakukhona umuntu olesimo esifanana lethusi, ephethe intambo ephothiweyo lomhlanga wokulinganisa, emi esangweni. 4Lowomuntu wathi kimi: Ndodana yomuntu, khangela ngamehlo akho, uzwe ngendlebe zakho, ubeke ingqondo yakho kulokho konke engizakutshengisa khona, ngoba ulethelwe ukuthi ngikutshengise khona, utshumayele koIsrayeli konke lokho ozakubona. 5Khangela, kwakukhona umduli ngaphandle ozingelezele indawo yethempeli, ubude bomhlanga wokulinganisa owawuphethwe ngulowomuntu babuzingalo eziyisithupha, ubude bengalo inye buyingalo lesandla. Waselinganisa ubuqatha bomduli, balingana lomhlanga munye, lobude balingana lomhlanga munye.\n6Wasesiya esangweni elikhangele impumalanga, wakhwela ngezinyathelo, walinganisa umbundu wesango, walingana lomhlanga munye ukutshona kwawo. 7Walinganisa izindlu eziseceleni, zaba ngumhlanga munye ubude, lomhlanga munye ububanzi. Walinganisa umkhandlo ophakathi kwezindlu eziseceleni, waba zingalo ezinhlanu. Umbundu wesango ongasendlini engasekungeneni kwesango langaphakathi waba ngumhlanga munye. 8Waselinganisa indlu engasekungeneni, yaba zingalo eziyisificaminwembili, 9lensika zayo zaba zingalo ezimbili. Indlu esesangweni yayisekucineni ngaphakathi. 10Kwakukhona izindlu ezintathu ngapha langapha kwesango langasempumalanga, zontathu zazilingana, lensika zangapha langapha zazilingana. 11Waselinganisa ububanzi besango, baba zingalo ezilitshumi, lobude besango baba zingalo ezilitshumi lantathu. 12Kwakukhona umnxibo phambi kwezindlu eziseceleni, uyingalo ngapha langapha. Izindlu eziseceleni zazizingalo eziyisithupha ngapha langapha. 13Waselinganisa isango kusukela ngasemva kwenye indlu kusiya ngasemva kwenye, kwaba zingalo ezingamatshumi amabili lanhlanu ububanzi, kusukela emnyango kusiya emnyango. 14Waselinganisa indlu esekungeneni, yaba zingalo ezingamatshumi amabili; kwakukhona iguma elizingelezele indlu engasekungeneni kwesango. 15Kusukela ngaphambi kwesango ekungeneni kuze kube sekucineni ngaphakathi endlini esekungeneni kwesango kwaba zingalo ezingamatshumi amahlanu. 16Emaceleni womabili esango kwakulamawindi, ezindlini eziseceleni emkhandlweni ophakathi kwazo; kwakukhona amawindi indawo zonke zendlu engasekungeneni kwesango, lezihlahla zelala zicecise izinsika.\n17Wasengisa egumeni elingaphandle, khangela, kwakukhona lapho izindlwana lendawo egandelweyo kuzingelezele iguma, izindlwana ezingamatshumi amathathu zingaphambi kwendawo egandelweyo. 18Indawo egandelweyo yayisemasangweni, ilingana lobude bamasango, yayiyindawo engaphansi. 19Waselinganisa ububanzi beguma, kusukela ngaphambi kwesango elingaphansi kusiya ngaphandle kwesango elingaphakathi, kwaba zingalo ezilikhulu. Wasengisa ngenyakatho.\n20Kwakukhona lapho isango elalikhangele inyakatho, lilisango leguma langaphakathi. Walinganisa ubude balo lobubanzi balo. 21Lezindlu zalo ezintathu ngapha langapha lensika zalo lendlu yazo engasekungeneni kwakulingana lokwesango lokuqala. Ubude balo babuzingalo ezingamatshumi amahlanu, lobubanzi balo babuzingalo ezingamatshumi amabili lanhlanu. 22Amawindi alo, lendlu yalo engasekungeneni, lezihlahla zalo zamalala kwakulingana lokwesango elikhangele impumalanga. Kwakulezinyathelo eziyisikhombisa eziya kilo, lendlu esekungeneni yayingaphakathi. 23Maqondana lesango ngenyakatho, njengempumalanga, kwakukhona isango leguma, walinganisa kusukela esangweni kusiya esangweni, kwaba zingalo ezilikhulu.\n24Wasengisa ngeningizimu, khangela, kwakukhona isango ngeningizimu; walinganisa insika zalo lendlu yalo esekungeneni, kwakulingana lezinye. 25Kwakukhona kilo amawindi inhlangothi zonke lendlini yalo ekungeneni, ayefanana lamanye amawindi. Ubude balo babuzingalo ezingamatshumi amahlanu, lobubanzi balo buzingalo ezingamatshumi amabili lanhlanu. 26Kwakukhona izinyathelo eziyisikhombisa eziya kilo, lendlu esekungeneni yayiphakathi; kwakulezihlahla zamalala ensikeni zalo, ngapha langapha kwalo. 27Kwakukhona isango ngeningizimu kweguma elingaphakathi; walinganisa kusukela esangweni kusiya esangweni ngeningizimu, kwaba zingalo ezilikhulu.\n28Wasengiletha egumeni elingaphakathi ngesango leningizimu, walinganisa isango leningizimu, lalilingana lamanye. 29Indlu zalo eziseceleni lensika zalo lendlu yalo esekungeneni zazilingana lezinye. Kwakukhona kilo amawindi inhlangothi zonke lendlini yalo ekungeneni. Ubude balo babuzingalo ezingamatshumi amahlanu, lobubanzi balo buzingalo ezingamatshumi amabili lanhlanu. 30Kwakukhona izindlu ezisekungeneni inhlangothi zonke, ubude bazo buzingalo ezingamatshumi amabili lanhlanu, lobubanzi bazo buzingalo ezinhlanu. 31Indlu yalo esekungeneni yayikhangele iguma elingaphandle, kukhona izihlahla zamalala ensikeni zalo; kwakukhona izinyathelo eziyisificaminwembili zokuya kilo.\n32Wasengisa egumeni elingaphakathi ngempumalanga, walinganisa isango, lalilingana lamanye. 33Indlu zalo eziseceleni, lensika zalo, lendlu yalo esekungeneni zazilingana lezinye; kwakukhona kilo amawindi inhlangothi zonke lendlini yalo ekungeneni. Ubude balo babuzingalo ezingamatshumi amahlanu, lobubanzi balo buzingalo ezingamatshumi amabili lanhlanu. 34Indlu yalo esekungeneni yayikhangele iguma elingaphandle, kukhona izihlahla zamalala ensikeni zalo, ngapha langapha kwalo; kwakukhona izinyathelo eziyisificaminwembili zokuya kilo.\n35Wasengisa esangweni elingenyakatho, walilinganisa, lalilingana lamanye. 36Indlu zalo eziseceleni, lensika zalo, lendlu yalo esekungeneni zazilingana lezinye; lalilamawindi inhlangothi zonke; ubude balo babuzingalo ezingamatshumi amahlanu, lobubanzi balo buzingalo ezingamatshumi amabili lanhlanu. 37Indlu yalo esekungeneni yayikhangele iguma elingaphandle, kwakukhona izihlahla zamalala ensikeni zalo. ngapha langapha kwalo, kwakukhona izinyathelo eziyisificaminwembili zokuya kilo. 38Kwakukhona indlu eyayilomnyango ongasendlini esekungeneni kwesango, lapho okwakuzageziselwa khona umnikelo wokutshiswa.\n39Endlini esekungeneni kwesango kwakukhona amatafula amabili ngapha langapha, okwakuzahlatshelwa kiwo umnikelo wokutshiswa lomnikelo wesono lomnikelo wecala. 40Ngaphandle kwendlu esekungeneni, ekungeneni kwesango elingenyakatho, kwakukhona amatafula amabili, langaphakathi kwendlu esekungeneni kwesango kwakukhona amatafula amabili. 41Amatafula amane ayengaphakathi, lamatafula amane ayengaphandle, eceleni kwesango, wonke ayeyisificaminwembili lapho okwakuzahlatshelwa khona umhlatshelo. 42Kwakukhona futhi amatafula amane ayenziwe ngamatshe abaziweyo, angawomnikelo wokutshiswa. ubude bawo buyingalo lengxenye eyodwa kwezimbili, lobubanzi bawo buyingalo lengxenye eyodwa kwezimbili, lokuphakama kwawo kuyingalo, okwakuzabekwa kiwo izinto zokuhlaba umnikelo wokutshiswa leminye iminikelo. 43Imibundu, ubude bayo bungangesandla, yayifakiwe ngaphakathi inhlangothi zonke. Ematafuleni kwakuzabekwa inyama yomnikelo.\n44Wasengingenisa egumeni elingaphakathi. kwakukhona egumeni elingaphakathi izindlu ezimbili. Enye isesangweni elingenyakatho, ikhangele iningizimu, lenye ingasesangweni elingeningizimu, ikhangele inyakatho. 45Wasesithi kimi: Lindlu ekhangele iningizimu ngeyabapristi abaphethe ithempeli, 46lendlu ekhangele inyakatho ngeyabapristi abaphethe ilathi. Ngitsho amadodana kaZadoki okuyiwona wodwa phakathi kwamadodana kaLevi angasondela e Nkosini ukuyikhonza. 47Waselinganisa iguma, ubude balo baba yizingalo ezilikhulu. lobubanzi balo buzingalo ezilikhulu. inhlangothi zonke, lelathi laliphambi kwethempeli.\n48Wasengiletha endlini esekungeneni kwethempeli, walinganisa insika zendlu, zaba zingalo ezinhlanu inhlangothi zonke; ububanzi besango baba zingalo ezilitshumi lane; lobubanzi bemiduli eseceleni kwesango baba zingalo ezintathu ngapha langapha. 49Ubude bendlu esekungeneni babuzingalo ezingamatshumi amabili, lobubanzi bayo buzingalo ezilitshumi lambili; kwakukhona izinyathelo ezilitshumi eziya kilo; kwakukhona insika ekungeneni kwesango inhlangothi zombili.


Iindawo Zeholide Eziqeshisayo eJoal Fadiout - Thiès Region, Senegal | Airbnb\nIindawo zeholide eziqeshisayo eJoal Fadiout\nEzona zindlu eziqeshisayo zeholide ezithandwayo eJoal Fadiout\nIndlu ekumhlaba osikelwe izindlu yonke · Iindwendwe eziyi-8 · Iibhedi eziyi-5 · Amagumbi okuhlambela ayi-4\nVILLA DE REVE A NIANINGDans cette sublime villa disposant de 4 chambres, 4 salles de bain et 4 toilettes, d'une immense terrasse ombragée avec vue sur un terrain magnifiquement arboré de 2800 m2 et d'une piscine de 10m x 5m, vous passerez à coup sûr des vacances de rêve. Marie notre Fatou sera quotidiennement à votre disposition pour faciliter votre séjour et s'occuper de la maison.\nIzinto ezinokusetyenziswa ezithandwayo kwiindawo eziqeshisayo zeholide eJoal Fadiout\nEzinye iindawo zeholide eziqeshisayo eJoal Fadiout


IMonroe, LA • Ukuhlikihlizwa komzimba ne-NuRu Massage\nHlola ukunikezwa kwethu ku-bodyrub eMonroe, LA.\nIMonroe yidolobha lesishiyagalombili ngobukhulu esifundazweni saseMelika iLouisiana. Yisihlalo sesifunda se-Ouachita Parish. Ukubalwa kwabantu okusemthethweni ngo-2010, iMonroe yayinabantu abangama-48,815. Hlola ukunikezwa kwethu ku- isidumbu somzimba eMonroe, LA.


Ingoma 97—IliZwi LakaJehova Liqakathekile Epilwenethu | Ingoma YobuKrestu\nFUNDA NGELINYE ILIMI Acholi Afrikaans Akha Albanian Altai American Sign Language Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazilian Sign Language Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Croatian Damara Dangme Danish Dayak Ngaju Douala Drehu Dutch Edo Efik English Esan Estonian Ewe Faroese Fijian Finnish Fon Frentji Fulfulde (Cameroon) Ga Georgian German Sign Language Gokana Greek Guarani Gun Haitian Creole Hausa Herero Hiligaynon Hindi Hiri Motu Hungarian Iban Icelandic Igbo Iloko Indonesian IsiNdebele Isoko Japanese Jarimani Javanese Kabiye Kabuverdianu Kachin Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Medumba Mingrelian Mixe Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Nepali Ngabere Ngangela Nias Nigerian Pidgin Norwegian Nyaneka Nyungwe Nzema Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tariyana Tatar Telugu Tetun Dili Thai Tiv Tojolabal Tok Pisin Totonac Tshiluba Tshwa Tsonga Tswana Turkish Tuvaluan Twi Tzeltal Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zulu\nIliZwi LakaJehova Liqakathekile Epilwenethu\nUkhuluma nathi ngalo\nKufuze sizindle ngalo,\n2. Imithetho kaJehova\nSiyifunde qobe langa\n(Eminye imiTlolo: Jotj. 1:8; Rom. 15:4.)\nIliZwi LakaJehova Liqakathekile Epilwenethu (Ingoma 97)


Imvelaphi nomlando wesibongo sakwa Nsibande – Buza Noma Yini\nImvelaphi nomlando wesibongo sakwa Nsibande\n714 views February 17, 2022 Umlando\nSanelsiwe (anonymous) February 17, 2022 0 Comments\nUmlando wakwa Nsibande\nSanelsiwe Answered question February 17, 2022\nAnonymous Posted February 17, 2022 0 Comments\nUMLANDO WESIBONGO SAKWA SIBANDA / BANDA / NSIBANDE\nabantu bakwaSibanda bangamaThonga Nguni.\n1. Bangcwabela esidulini\n2. Ukhuni logagane alubaswa\n3. Inyamazane uHobo ayidliwa khona ngoba bathakazela ngayo.\n4. Isduli asithintwa asimbiwa ngaphandle kokuthi kushoniwe kuphela.\n5. Uma lomisile babeya etsheni beyocela khona imvula.\nIZINDAWO LAPHO BEZINZE KHONA\n1. baseSwazini kakhulukazi bafika noZwangendaba wakwaJele ebaleka emva kwempi yakwaNdunu.\n2. Empumalanga kakhulu Ermelo\n3. Malawi bafika noNgcamane wakwaMaseko edlule wabashiya.\n4. eZimbabwe bafika noGwabalanda Mathe owayeyinduna kaMzilikazi kaMashobane, nguye owakhukhula nabo kwaZulu ebaleka nezinkomo zeLembe.\n5. Zambia bagcwele nakhona\n6. Polokwane babehambe noMankulumane indodana kaMzilikazi.\nGoje Mdlanyoka Mndzenge loncama, owagidagida umzi’kalobaba, owafuna izinkomo zakhe, wena netitho takhe, emalobola zingapheli, emaNdzenge abitiwe kaNgwane abitelwe umuti uyagedzagedza enkosini Kuhlase Sibande\nIZINSIKA ZAKWA ZAKWA SIBANDE\n1. Mayford Sibande owayengumbhali wezincwadi\n2. Mdabantu wakwaBatala owayeyinyanga kaMzilikazi. Nguyena onothise nomlando wakwaNsibande ngoba wayenezigameko nezigigaba futhi enemlingo efana nekaMabhodla wakwaMbuyazi noma Ngoza kaMkhubukeli kaGazi wakwaMvelase.\nAbantu bakwaNsibande, abakwaBanda kanye nabakwa Sibande kusengabantu bakwaNcanana noma Mathe abantu ababodwa. Isibongo esikhulu uNcanana zonke lezi zingaphansi kwaso. AbakwaNcanana bagcwele eThekwini eMarianhill eTshelimnyama, banendawana encane yakwaNcanana. Bagcwele futhi eMtubatuba eNkolokotho naseDukuduku, bese abakwaMathe beba baningi kwesakaMthethwa ngaseMbabe.\nAbazi umlando bathi uNcanana wahamba wavinjwa amaSwazi efuna ukumbulala wabanda ngesihlahla bangamlimaza wabuyela ekhaya wayobabikela loludaba lokubanda ngesihlahla. Emva kwalokho wabizwa ngoSibanda.\nIzinkinga nezimpi kudale ukuthi isbongo asilokhu sishintsha kusuka kuNcanana kwaya kuSibanda, kuya kuBanda kwaze kwaba uNsibande nezinye eziphuma ngaphansi.\nUKUHLUKANA KWEZINDLU ZABO\nAbakoSibanda bazalwa ezindlini ezehlukeneyo ezingahlobaniyo. Inengi lalezozindlu\nlisebenzisa inyamazana eyisibanda, okuyiso isizatho esenza zizibize ngoSibanda.\nZimbili izindlu zakhona ezitholwe ngumlobi ezingazili isibanda. Eyokuqala\nngephuma koMathe abahamba noZwangendaba eMalawi basebebuya eNdlabunondo\nbezodinga imisebenzi ngesikhathi samakhiwa. Lomndeni walolonga isangelo sawo\nUNsibande’ wathi Sibanda, kwasekuzalwa ke isibongo sakoSibanda koMathe. Wazibiza ngoSibanda usenzela ukuzizwa uyingxenye yamaHlabezulu ngoba kwakwaziwa ukuthi\ninengi laboMathe elaligcwele eNdlabunondo ngemva kokuchitheka kwezwe lalivela\nEyinye indlu yakhona yabuya khona eMalawi izodinga umsebenzi ebuDlanondo\nsekubusa abelungu. Leyo-ke izalwa koBhanda (Banda). Yalolonga ukuthi “Banda’ yathi\nSibanda ngenxa yesizatho esifana lesakoMathe, Kuzavezwa izindlu ezintathu\nezakoSibanda: eyakoDawu, eyakoMabaleka leyakoBaTala.\nINDLU YAKWA DAWU\nAbakoDawu ngabeSuthu ngokohlanga. Bazalwa ezizweni zabaTaung. Izibongo akade\nbezisebenzisa nguSebata, uMotaung loTau. Inengi labo lathunjwa yiNkosi uMzilikazi\nAbanye batholakala sebengaphansi kwamaKhalanga, ngoba uMfecane\nwabangela ukuthi kube lenengi labeSuthu elayaphephela ebuKhalanga. Abanye balabo\nabatholakala ebuKhalanga ngababeze lomholi wabaBirwa uMakhura.\nloMakhura, kusasekhona abalokhe bezibiza ngezibongo uSebata, uMotaung kumbe uTau\nngaseGwanda. Ukuze babizwe ngoDawu kuyingoba amaHlabezulu akiliza ukuthi ‘Tau\nNjengoba isilwane esiluphawu Iwabo kulibhubesi eliduna, babezibiza bethi “Tau\ntuna’, amandebele asekiliza ngesiNguni athi ‘Dawu duna’. Ukubabiza ngoMdawini\nkwavela ekutheni amaHlabezulu ehluleka ukuthi ‘Motaung’. Njengoba ibhubesi\nliyingxenye yezibanda, lokhu kwabenza bazibiza ngesibongo uSibanda (ngesiSuthu\nIzangelo ezizovezwa ekucineni ngezibizwa yinengi lezindlu zakoDawu. Kodwa\nngaphambi kokuzibonisa lezozangelo, kuzaphawulwa ngabaNtu abanothisa umlando\nSIBANDA SILUSAPHO ENDLINI KANDUBE\nUNdube kaSilisa wayengezinye zeziNduna zeMfilabuso ngaseNsiza. UbuDuna lobu\nbaqala ngesikhathi sikaMambo lapho uyisemkhulu kaNdube angeniswa ebukhalanga\nevelela koDawu ngasePolokwane (Petersburg) kwelebuPedi. Kwayena uSilisa, uyise\nkaNdube, wayeyiNduna, kodwa lobu ubuDuna baduma sekuphethe yena uNdube. Umuzi\nwakhe wawungaphansi kwentaba uZhulube ngaseMahole kweleMfilabuso.\nNgemva kweNduna uNdube isihlalo sathathwa yindodana yakhe uGodo. Ngemva\nkwakhe kwangena indodana yakhe uRobert eyasuswa esihlalweni ngodaba oluthize,\nkwasekungena umfowabo kaRobert owayethiwa nguBhoyibhoyi. INduna uBhoyibhoyi\nayizange yatshiya indodana, kwabangela ukuthi indodakazi yayo uNonhlanhla ingene\nesihlalweni sobuDuna. Lokhu akusazange kwahamba kuhle kwezinye zezakhamizi\nezingaphansi kwakhe. UNonhlanhla ubesaphethe ngesikhathi kuhlelwa lolugwalo, kanti\nnjalo ubehlala koMapenka ngaseMfilabuso.\nUSibasa kaMankonka uyinzalo yakoDawu eyake yahlala ebuVenda, yingakho nje abendlu\nkaSibasa kuthiwa ngamaVenda. Kukhanya banengi abakoDawu abayahlala ebuVenda\nabanye bakhona bazibiza ngesibongo sakoMudau lesakoRaphulu.\nNgo-1922 amakKhiwa akhetha uSibasa ukuthi aphathe umhlubulo ogoqela\niSilalatshani ngaseNsiza (Sibanda, 2016).\nINduna uSibasa yashona ngo-1971 kwangena\nindodana yayo uPhilmon, eyatshonayo kwasekubamba uMbonwa kaSibasa ngo-1974.\nIndlalifa kaPhilmon, u-Arnold, yathola umsebenzi ogatsheni lukaHulumende olubhekane\nlezemigwaqo kwabangela ukuthi ingangeni esihlalweni sobuDuna langesikhathi isifike\nebangeni lokuphatha abaNtu. Lokhu kwenza uMbonwa aqhubeke eyibambele.\nNgemva kweminyaka engamatshumi amathathu lane uMbonwa ebambile, isihlalo\nsobuDuna sathathwa yindodana ka-Arnold ethiwa nguThulani, okuyiyo ebiphethe ngesikhathi umlobi eqoqa limininingwane. Umuzi weNduna uThulani useSingwango.\nINduna uThulani ingcelelane leNduna yeMatshetsheni uMbiko wakoMasuku ngomfula\nUMzingwane, besekuthi umgcele wayo leNduna uVezi wakoMafu ngumfula uNsiza.\nIZITHAKAZELO ZAKWA MUDAU OPHUMA KHONA KWANSIBANDE\nMahamb’ebheke phansi beth’unezinhloni kanti yikuzigqaja\nUnangunangu namhla kungayisuye\nİsilwan’esaswel ‘amabala sayobik’eNkosini,\nINkosi yathi, “Nguw ‘iSilo sezilwane lezilwanyan’ezimabalabala”\nSadla safohloza okuseleyo sanyathela\nINDLU YAKWA MABALEKA KADAWU\nAbakoMabaleka bayindlu yakoSibanda ezalwa khona koDawu, eyakhetha ukuzibiza\nngoMabaleka. Abanye bakhona kabasasebenzisi uSibanda njengesibongo kodwa\nsebesebenzisa uMabaleka.Amalunga alendlu agcwele ezindaweni zeMzingwane,\nIZITHAKAZELO ZAKWA MABALEKA\nINDLU YAKWA BATALA\nOSibanda bakobaTala basebenzisa uhobo njengophawu Iwabo, okuyiso isizatho esenza\nbazibiza ngoSibanda sebengamaHlabezulu ngoba uhobo lilunga lezibanda. UmuNtu\nesiqala ukuzwa ngaye, odabula lindlu nguMdabantu, okuthiwa wayevelela kwelebuVenda\nwazohlala eNdlabunondo lapho abaliHlabezulu khona. Nguye futhi okuthiwa wazala\nuNkantiwo, owaqokwa nguNgwalongwalo ukuba yiNduna yebutho elalithiwa nguMgoqo.\nKulesikolo esiseNkulumane 12 koBulawayo esabizwa ngoMgoqo\nIsithakazelo sabo esithi ‘Isibanda esaswela amabala sayobika eNkosini’ sivela\nekutheni uhobo akanamabala njengezibanda ezifanana nezingwe namahlosi. Banesithakazelo\nsabo esithi ‘Mwana anokula esinakuhakuligwa’, esichaza ukuthi UmNtwana okhula\nengahlakulelwanga’, ngenxa yokuthi uhobo, inyamazana eluphawu Iwabo, ukhulela\nenkotheni, kanti izilimo zona azikhuli nxa ziphakathi kwenkotha, zingahlakulelwanga.\nUMdabantu wayedume ngemilingo. Ngenxa yalokho kuthiwa wazithola\nesedingwa ngamanxusa ngoba kumele asuselwe amanqe. Ngalezonkathi kuthiwa wawuthi\nnxa ujeziswa uphathwe njengenja, uthelelwe uchago emagojaneni kuthiwe xhapha\nnjengomhongwana (inja). Wenqaba-ke uMdabantu, okwenza azibize ngokuthi “Mbgwa\nyakalamba kwasa nkakha’, okutsho ukuthi “Inja eyala ukuxhapha uchago’. Lokhu\nkwamphoqa ukuba asuke kuleyondawo, wase-ke eqonda enyakatho. Kuthiwa bamtshopa\numzila wakhe, kodwa wayesenza ilumbo lokuvala indlela ngameva ogagu lapho\nesezobanjwa ngamanxusa. Ekuhlatshweni, amanxusa ayeqeda isikhathi eside ebangulana nameva,\nyena edabula izinkalo.\nWathi eseseduze naseDete, uMdabantu washaya ihlahlana lakhe budebuduze\nlalapho okwakwakhe khona umuThwa owayethiwa nguMalindi wakoNgwenya\n(osekubizwa ngeMalindi lamuhla, njalo kukhona isikhumulo sikaloliwe esibizwa\nngeMalindi Train Station). Leyandawo yayingelamanzi, uMdabantu waseshaya ngenduku\nyakhe esinye seziduli sachinca amanzi phezulu.\nWathatha leyonduku wayihloma phakathi\nkwalesosiduli kwadabuka ithantala (ichibi elibanzi), induku yakhe yaphenduka yaba\nyisihlahla. Lelochibikazi linatha izinyamazana njalo alikaze licitshe. Lesi isehlakalo senza\nwabizwa ngoBatala, ngoba wadala ichibi lamanzi.\nUkuze akhuseleke njengoba wayelokhu edingwa ngamanxusa, uMdabantu wenza\numlingo wakhe. Kwathi langa limbe kwasa kumile izihlahla zogagu zikakele umuzi\nwakhe, kwasekusala umkhandlu owawusantuba entshonalanga yawo.\nAmanxusa ayemdinga adlula ngasempumalanga yomuzi, akhokhoba aze ayofika\nkoZanke. Njengoba umkhondo wakhe wawungakezwakali koZanke, amanxusa aphindela\nemuva adlulela ngasentshonalanga yomuzi wakhe. Ammangala nxa ebona ukuthi phakathi\nkwalesosixuku kunomuzi, asengena ecela ukudla, akuphiwa. Ekuxoxeni ammangala\namanxusa esetholisisa ukuthi ayekhuluma loMdabantu, laye wasevuma ukuthi nguye\nisibili. Njengoba yayisivele isisinda indaba yakhe ngoba ebasize ngokudla, amanxusa\nUKUKHISHWA KWAMANXUSA ESBILI EYA KUMDABANTU\nKuthiwa kwaphinde kwakhitshwa amanye amanxusa kodwa lawo abuyela elambatha.\nWahlala lapho-ke wadabula umndeni omkhulu. Esebona ukuthi uselengele elibeni\nwathi umndeni wakhe uthuthe kuleyondawo. Ngokuhamba kwesikhathi, inzalo yakhe\nyasabalala, lanxa kukhona abasalayo koMalindi, kwathi enengi yayokwakha eTsholotsho.\nEkudaleni kwakhe ichibi, uMdabantu wetha indodana yakhe igama elithi Batala(uphinde aziwe ngoTala) ukuze kugcineke umlando wakhe.UTala waba yinyanga enkulu\nnjalo wayengeyinye yezinyanga ezazithenjwe yiNkosi uMzilikazi.\nUbunyanga buyisiphiwo sozalo lukaMdabantu, okusemanje lokhu besasekhona\nabazinyanga ezilusizo olukhulu kulualubaswa\nBATALA SILUSAPHO ( INYANGA ENENKULU)\nNgaphandle kokaNkantiwo, uBatala wazala\nuHotsi labafowabo, uHotsi wasezala uBhongo loNyanga labanye abanengi. uBhongo\nwazala uMgwawuza labafowabo oMsila, kwathi nganhlanye uNyanga wazala uMadubeko uyise kaGombalume loMaphitsholo. UGombalume nguye obizwa ngesabelo esingaphansi\nKweNduna uTategulu eTsholotsho, besekuthi uMaphitsholo nguye ozala umsakazi\nuPromise (ophinde aziwe ngoDJ Mapressa).\nngoMgwawuza loBonke (uBonke\nwayengumfowabo kaMgwawuza). UMgwawuza wayebuthelwe ebuthweni laMawaba\nOkulapho alwa khona izimpi ezeNkosi uLobhengula.\nIngcwaba likaMgwawuza liseKapane\nngasesikolweni sakhona esamazinga aphezulu (Kapane Secondary School) ngaphansi\nkwesihlahla somdlawuzo esisentshonalanga yesikolo. Umhleli walolugwalo wafunda\nUGombalume wayelamakhosikazi alitshumi njalo inengi lamalunga alumndeni\nliphuma kuye. Wayengomunye wabaNtu ababecela izulu elitsheni.\nIsiduli logagu yizinto ezizilwayo lezihlonitshwayo koBatala ngezizatho\nzezehlakalo zikaMdabantu ezazithinta lezozinto. Ngokomkhuba, inzalo yakhona\ningcwatshelwa esidulini njalo kuyazila ukuthi amadodakazi akhona adlalele phezu\nkwesiduli. Ukhuni logagane alubaswa alubaswa.\nNZITHAKAZELO ZAKWA BATALA\nMbwa yakalamba kwasa nkakha\nMwana anokula esinakuhaguliwa\nAnonymous Answered question February 17, 2022


Mumuntu Onjani Othanda UJehova? | IsiThala\n“Kwangathi uZimu onikela ukukghodlhelela nenduduzo anganipha noke ukucabanga okufana nalokhu uKrestu Jesu ebekanakho.”—ROM. 15:5.\nIINGOMA: 17, 13\nSingambona njani umuntu othanda uZimu?\nYini esingayifunda ebantwini abathanda uZimu abasibonelo?\nKubayini kufuze sisebenze ngamandla bona sibe “nomkhumbulo kaKrestu”?\n1, 2. (a) Abazalwana nabodade abanengi bazizwa njani ngokuba nobuhlobo noZimu? (b) Ngimiphi imibuzo esizoyiphendula esihlokwenesi?\nUDADE weCanada uthi: “Ukuthanda uZimu kungenze ngaba mumuntu othabileko kwangenza ngaqalana ngokuphumelelako nemiraro yepilo.” Umzalwana weBrazil wathi: “Sekuphele iminyaka ema-23 sitjhadile sinomkami, sithabe khulu emtjhadwenethu. Sasizwa kuthanda uZimu.” Umzalwana wePhilippines yena-ke uthi: “Ukufunda nokuzindla ngeBhayibheli kwangenza ngaba nokuthula, sikhuluma nje ngikghona ukusebenzelana nabazalwana abavela eendaweni ezihlukahlukeneko.”\n2 Abantwaba esesicoce ngabo, baveza ukuthi kuyinto eqakathekileko ukuba nobuhlobo noZimu. Lokho kwenza sizibuze, ‘Singabuthuthukisa njani ubuhlobo bethu noZimu begodu sithabele iimbusiso esesikhulume ngazweza? Ngaphambi kobana siphendule imibuzo le, kufuze sithome ngokuzwisisa ukuthi iBhayibheli litjho ukuthi nalithi kunabantu abaphila ngommoya. Esihlokwenesi sizokuphendula imibuzo emithathu nasi, (1) Kutjho ukuthini ukuthanda uZimu? (2) Ngiziphi iimbonelo ezizosisiza sithuthukise indlela esithanda ngayo uZimu? (3) Ukusebenza ngamandla bona sibe “nomkhumbulo kaKrestu” kuzosisiza njani bona sibe nobuhlobo noZimu?\nMUMUNTU ONJANI OTHANDA UZIMU?\n3. Uyini umehluko phakathi komuntu onqotjhiswa yinyama nomuntu onqotjhiswa mmoya?\n3 Umpostoli uPowula usisiza sizwisise ukuthi ngonjani umuntu “onqotjhiswa mmoya kaZimu,” lokho ukwenza ngokuthi amadanise umuntu oqotjhiswa mmoya kaZimu nomuntu “onqotjhiswa yinyama.” (Funda 1 Korinte 2:14-16.) Uyini umahluko ebantwini ababilaba? “Umuntu onqotjhiswa yinyama” akazamukeli izinto zommoya kaZimu, “ngombana zibudlhadlha kuye; akakghoni ukuzazi.” Bese kuthi umuntu onqotjhiswa mmoya “uhlola zoke izinto” begodu ‘unomkhumbulo kaKrestu.’ UPowula usikhuthaza bona sinqotjhiswe mmoya kaZimu. Khuyini okhunye okwenza umuntu onqotjhiswa mmoya nomuntu onqotjhiswa yinyama bahluke?\n4, 5. Uzombona ngani umuntu ophila ngenyama?\n4 Tjheja indlela umuntu onqotjhiswa yinyama enza ngayo izinto. Umuntu onqotjhiswa yinyama ulawulwa mmoya omumbi wephaseli, wenza izinto ezifuna yihliziywakhe kwaphela. UPowula nakawuhlathululako uthi: “Mmoya . . . osebenza kwabangalaleliko.” (Efe. 2:2) Ummoya onjalo wenza abantu balingise inengi, kungakhathaliseki ukuthi lenza okulungileko na. Abanendaba nakho ngokufunwa yinyama kwaphela. Ngikho inengi labo lenza izinto ezithandwa ngibo kwaphela, likhohlwe mthetho kaZimu. Umuntu ophila ngokwenyama, into anendaba nayo khulu sithunzi sakhe, kukuba nezinto zakanokutjho nokuthi alwele amalungelwakhe.\n5 Umuntu onqotjhiswa yinyama wenza izinto iBhayibheli ezibiza ngokuthi “misebenzi yenyama.” (Gal. 5:19-21) Incwadi uPowula ayitlolela ibandla leKorinte iveza indlela abantu benyama abacabanga ngayo. Izintwezo zihlanganisa: ukucabanisa abantu, ukujama nomuntu nanyana ungazi bona wenze kuhle namkha wenze kumbi, kubanga imiguruguru, kusana emakhotho, kungahloniphi ubuhloko, kukudla khulu namkha ukusela khulu. Nakwenzeka kube nesilingo phambi kwakhe uvele angene ngehloko kiso. (IzA. 7:21, 22) UJuda wakhuluma ngabantu abazokubogaboga ethandweni labo ngoZimu bagcine sele ‘banganawo ummoya kaZimu.’—Jud. 18, 19.\n6. Umbona ngani umuntu onqotjhiswa mmoya?\n6 Alo umuntu “onqotjhiswa mmoya” yena sizombona ngani? Into anendaba nayo ukudlula koke buhlobo bakhe noZimu, ngikho avuma ukunqotjhiswa mmoyakhe begodu ulinga ngakho koke ‘ukulingisa uJehova.’ (Efe. 5:1) Lokho kutjho ukuthi usebenza ngamandla bona acabange njengoJehova. UZimu unjengomuntu wamambala kuye. Uhlukile-ke emntwini ophila ngenyama ngombana umuntu onqotjhiswa mmoya ulinga ukuthi koke akwenzako kuvumelane nemithetho kaJehova. (Rhu. 119:33; 143:10) Kunokuthi adzimelele khulu emsebenzini yenyama, umuntu onqotjhiswa mmoya uba ‘neenthelo zommoya’ kaZimu. (Gal. 5:22, 23) Umuntu othanda ukuthengisa ngehliziywakhe yoke kanengi uthola kungiyo yodwa into acabanga ngayo leyo. Kuyafana-ke nangomuntu othanda uZimu ngehliziywakhe yoke, uhlala acabanga ngaye.\n7. Lithini iBhayibheli ngabantu abathanda uZimu?\n7 IBhayibheli likhuluma kuhle khulu ngabantu abathanda uZimu. Kungebangelo uMatewu 5:3 athi: “Bayathaba abaziko bona batlhoga uZimu, ngombana umBuso wezulu ungewabo.” Incwadi yebeRoma 8:6 nayo iyasitjela ukuthi kubayini kuqakathekile ukuthanda uZimu, ithi: “Ukudzimelelisa umkhumbulo enyameni kutjho ukufa, kodwana ukudzimelelisa umkhumbulo emmoyeni kutjho ukuphila nokuthula.” Nasidzimelela ezintweni zommoya kaZimu sizokuba nokuthula naye begodu nathi ngokwethu sizokuba nokuthula. Bese kuthi esikhathini esizako siphile unomphela.\n8. Kubayini kufuze sisebenze ngamandla bona sithande uZimu?\n8 Nokho okutlhuwisako kukuthi siphila ephasini eliyingozi. Kazi nanyana kukuphi lapho sitjhinga khona sihlangana nabantu abanganandaba nemithetho kaZimu, yeke nasifuna ukuzivikela kufuze sisebenze ngamandla. Okutjho bona kufuze sihlale sicabanga ngezinto zakaZimu, nakungasinjalo iphaseli lizosenza sicabange ngezinto ezingakhambisani nomthetho kaZimu. Alo yini okhunye okungasisiza bona sizivikele? Begodu singabuthuthukisa njani ubuhlobo bethu noZimu?\nNANZI IIMBONELO ESINGAFUNDA KIZO\n9. (a) Yini engasisiza sithuthukise ubuhlobo bethu noZimu? (b) Bobani abaziimbonelo esizokucoca ngabo?\n9 Umntwana nakazakukhula kuhle begodu avuthwe kanengi ufunda ebabelethini bakhe. Nathi-ke nasifuna ukuthuthukisa ubuhlobo bethu noZimu kufuze silingise esele banabo. Phela nasiqala abantu abaphila ngenyama kuyahluka, ngombana bona basitjengisa ukuthi uba yini umphumela umuntu nakenza okungakalungi. (1 Kor. 3:1-4) Kuyathabisa-ke ukwazi ukuthi iBhayibheli lineembonelo zabantu abathembeka nabangakhenge bathembeke. Yeke thina ngebanga lokuthi sifuna ukutjhidelana noZimu, sizokucoca ngabantu ababaziimbonelo zokwenza okulungileko. Besibone nokuthi singabalingisa njani. Sizokucoca ngoJakopo, uMariya noJesu.\nYini esingayifunda endabeni kaJakopo? (Qala isingaba 10)\n10. Kubonakala njani ukuthi uJakopo bekanqotjhiswa mmoya kaZimu?\n10 Akhesithome ngoJakopo. Njengombana siqalene neentjhijilo nje, uJakopo naye ukuphila kwakhe khenge kube lula. Kazi bekufuze abekezelele umnakwabo u-Esewu, ngombana bekangayithandisisi imithetho kaZimu. Anjalo nje bekafuna nokumbulala. Ngapha nomukhwe wakhe bekamphethe amdlelezela. Nanyana bekaphila nabantu abangathandi imithetho kaZimu, uJakopo wahlala ayithanda. Wasikholwa isithembiso uZimu asenza ku-Abrahamu. Kazi uJakopo bekazi ukuthi isithembiswesi siyawuthinta umndeni wekhabo, yeke wabambelela. (Gen. 28:10-15) Amezwi kaJakopo nezinto azenzako zikubeka ebaleni ukuthi nakumithetho kaZimu yona bekayazi ngendlela azazi ngayo. Nasi isibonelo salokho, ngesikhathi u-Esewu afuna ukumbulala, wathi kuZimu: “Ngibawa kobana ungisindise . . . ngambala uzangiphumelelisa bewenze iinzukulwana zami zibe ngangehlabathi yelwandle.” (Gen. 32:6-12) Nasiqala indlela uJakopo aphila ngayo, sivele sibone ukuthi bekazikholwa iinthembiso zakaJehova.\nYini esingayifunda endabeni kaMariya? (Qala isingaba 11)\n11. Yini esitjela ukuthi uMariya bekamthanda uZimu?\n11 Akhesikhulume ngomunye owaba sibonelo, uMariya. Kubayini uJehova amkhetha bona abe ngunina lakaJesu? Kungebanga lokuthi bekanqotjhiswa mmoya kaJehova. Sikwazi njani lokho? Amezwi awatjhoko wokudumisa uZimu ngesikhathi avakatjhele uZakariya no-Elizabethi ebebaziinhlobo zakhe afakazela lokho. (Funda uLukasi 1:46-55.) Nasifunda amezwi la, sivele sibone ukuthi uMariya bekalithanda ngehliziywakhe yoke iliZwi lakaZimu begodu bekayazi kuhle tle imitlolo yesiHebheru. (Gen. 30:13; 1 Sam. 2:1-10; Mal. 3:12) Okhunye esikufundako kukuthi yena noJosefa akhenge bahlanganyele amabhayi bekwaba kulapho uJesu abelethwa khona. Lokho kusitjela ukuthi bobabili ukwenza intando kaZimu bekuqakatheke ukudlula ukuzithabisa bona. (Mat. 1:25) Njengombana isikhathi sikhamba, uMariya waqalisisa koke uJesu agade akwenza bewalalelisisa namezwakhe ahlakaniphileko. Kungebangelo iBhayibheli lithi: “Wabulunga woke amezwi la ngehliziywenakhe.” (Luk. 2:51) Kuyatjho ukuthi bekafuna ukwazi ngesithembiso uZimu asenza sokuza kwakaMesiya. Singamlingisa njani uMariya? Ngokubeka intando kaZimu qangi.\n12. (a) UJesu wamlingisa njani uyise? (b) Singamlingisa njani uJesu? (Qala isithombe esisekuthomeni.)\n12 Kibo boke abantu esesikhulume ngabo, ngubani owabeka isibonelo esizidlula zoke ephasini? Akekho omunye ngaphandle kwakaJesu. Solo abakhona, utjengisile ukuthi ufuna ukulingisa uyise, uJehova. Indlela ebekacabanga ngayo, azizwa ngayo nezinto azenzako ziyasitjela ukuthi bekaphila ngokuvumelana nentando kaZimu, alalela nemithethwakhe. (Jwa. 8:29; 14:9; 15:10) Akhumadanise indlela u-Isaya ahlathulula ngayo uJehova nendlela uMarkosi ahlathulula ngayo uJesu. (Funda u-Isaya 63:9; Markosi 6:34.) Kghani siyamlingisa na uJesu ngokuthi sibe nomusa ebantwini abatlhoga ukusizwa? Okhunye esikufunda ngoJesu kukuthi wasebenza ngamandla emsebenzini wokutjhumayela nokufundisa abantu ngeendaba ezimnandi. (Luk. 4:43) Abantu abathanda uZimu sibabona ngokuba nomusa nangokusiza abanye abantu.\n13, 14. (a) Yini esingayifunda eembonelweni zabanakwethu abathanda uZimu? (b) Akhuze nesibonelo.\n13 Nanamhlanjesi zikhona iimbonelo zabantu abaphila ngommoya, abakghona ukulingisa ubuntu bakaJesu ngaphandle kwalaba esikhulume ngabo abaseBhayibhelini. Mhlamunye ukubonile ukukhuthala kwabo emsebenzini wokutjhumayela nokwamukela kwabo abayeni kuhlanganise nobuntu babo obuhle nezwela labo. Nabo bafana nathi, khebaqalane neetjhijilo zokuba nesono, ngapha balinga ngamandlabo woke ukulingisa ubuntu bakaZimu. URachel udade weBrazil uthi: “Bengizithanda izinto zakanokutjho, khulukhulu izembatho. Lokho kwangenza bona ngingambathi ngendlela ehloniphekileko. Kodwana ukufunda ngoZimu kwangisiza ngabona itlhogeko yokobana ngitjhugulule indlela engiphila ngayo, ngilotjhe uZimu. Ukwenza amatjhuguluko khona akhenge kube bulula, kodwana kwangithabisa ukuwenza ngombana ukuphila kwami kwaba nomnqopho.”\n14 Isitjhijilo sakaRaylene wePhilippines sona-ke besihlukile. Ukuphila kwakhe bekudzimelele efundweni begodu azimisele ukufumana umsebenzi omuhle ebewuzomenza aphumelele epilweni. Uthi: “Isifiso sami sokulotjha uJehova sathoma ukuphela, ngalemuka ukuthi kukhona okuqakathekileko engingasakwenzi. Ngathi nangilemuka lokho ngathoma ngadzimelela ekulotjheni uJehova.” Kusukela mhlokho uReylene wathoma ukukholelwa khudlwana kuJehova neenthembisweni zakhe, khulukhulu isithembiso esikuMatewu 6:33, 34. Uyaqiniseka ngalokho kangangobana uthi: “Ngiyazi bona uJehova uzongitlhogomela!” Mhlamunye nawe bakhona obaziko ebandleni okilo ekhebazifumana ebujamwenobu. Mbala ukukholwa kwabo kusikhuthazo kithi sokobana sibalingise, silandele uKrestu.—1 Kor. 11:1; 2 Thes. 3:7.\nIBA “NOMKHUMBULO KAKRESTU”\n15, 16. (a) Nasifuna ukufana noKrestu yini okufuze siyenze? (b) Singawubona njani “umkhumbulo kaKrestu”?\n15 Singamlingisa njani uKrestu? Incwadi yoku-1 Korinte 2:16 ikhuluma ngokuba ‘nomkhumbulo kaKrestu.’ Incwadi yebeRoma 15:5 ikhuluma ngokuthi kufuze sibe ‘nokucabanga okufana nalokhu uKrestu Jesu ebekanakho.’ Yeke nasifuna ukufana noKrestu kufuze sazi indlelakhe yokucabanga begodu sibazisise kuhle nobuntu bakhe. Sizokukghona ukulandela emanyathelwenakhe. Umkhumbulo kaJesu udzimelele khulu ebuhlotjeni bakhe noZimu. Yeke ukuba nomkhumbulo kaJesu kuzosenza simlingise ngcono uJehova. Lokhu kusenza sibone ukuthi kuqakatheke kangangani bona sifunde ukucabanga njengoJesu.\n16 Singakwenza njani? Abafundi bakaJesu bambona enza iimmangaliso, bamuzwa akhuluma nabantu, babona indlela aphatha ngayo yoke imihlobo yabantu godu babona nokuthi uyisebenzisa njani imithetho kaZimu. Lokho kwabenza bathi: “Sibofakazi bazo zoke izinto azenzako.” (IzE. 10:39) Nokho thina ngekhe sakghona ukumbona ngendlela abafundi bakhe abambona ngayo. Kodwana uJehova usinikele imiTlolo esingathi nasiyifunda sibubone kuhle ubuntu bakaJesu. Ngokufunda nangokuzindla ngeencwadi zeBhayibhelini njengoMatewu, uMarkosi, uLukasi noJwanisi sizowubona kuhle umkhumbulo kaKrestu. Sizokukghona ukulandela “umtlhalakhe eduze” begodu ‘sihlome ngendlela yokucabanga efana’ neyakhe.—1 Pit. 2:21; 4:1.\n17. Ukucabanga njengoKrestu kuzosisiza njani?\n17 Ukucabanga njengoKrestu kuzosisiza njani? Njengombana nokudla okunomsoco kuqinisa umzimba, ukufunda ngoKrestu kuzokuqinisa ubuhlobo bethu noJehova. Kancanikancani sizokukghona ukubona ukuthi yini uJesu ebekangayenza ebujamweni obuthileko. Ukwazi lokho kusisiza senze iinqunto ezihle, ezizositjhiya sinesazela esimsulwa begodu samukelwe nguZimu. Ukwazi lokhu kusinikela isizathu esihle sokobana ‘sembathe iKosi uJesu Krestu.’—Rom. 13:14.\n18. Ufundeni esihlokwenesi?\n18 Bekube nje sikhulume ngokuthi singambona njani umuntu othanda uZimu. Sibonile godu nokuthi kunengi esingakufunda eembonelweni ezihle zabantu abathanda uZimu. Sibuye godu safunda ngokuthi ukuba ‘nomkhumbulo kaKrestu’ kusisiza njani bona sikhule ebuhlotjeni bethu noZimu. Akupheleli la, kunengi esingakufunda nasizakuthuthukisa ubuhlobo bethu noZimu. Ngokwesibonelo, yini engasisiza sihlole ubuhlobo bethu noZimu? Ngiziphi izinto okufuze sizenze nasizabuthuthukisa? Begodu ubuhlobo bethu noZimu buyithinta njani indlelethu yokuphila? Isihloko esilandelako sizosisiza siphendule imibuzo le.